Q=5	C=3	SS=1	LS=0	PS=1	DC=1	LC=0	SD=0	BS=0	G0=43	G1=34	G2=16	DLID=az_RU	BODY=Јеһованын Шаһидләринин Рәһбәрлик Шурасындан мәктуб | Иллик фәалијјәт 2016\nӘшија пејғәмбәр дәрк едирди ки, Јәһуда падшаһлығынын уғуру вә чичәкләнмәси јалныз вә јалныз Јеһовадан асылы иди. О бәјан етмишди: «Еј Јеһова... ахы һәр бир ишимизи сән баша чатдырырсан» (Әшј. 26:12). Кечән хидмәт илинә бојлананда бу сөзләрин доғрулуғуна даһа да әмин олуруг. Јеһова Аллаһ, һәгигәтән дә, мисли-бәрабәри ҝөрүнмәмиш харигәләр едир! (Чых. 34:10). Ҝәлин Јеһовадан алдығымыз немәтләрин бәзиләрини јада салаг.\nБиз jw.org сајтымыздан сәмәрәли шәкилдә истифадә едирик. Һал-һазырда сајт 600-дән артыг дилдә мөвҹуддур вә орадакы әдәбијјатлары 750-дән чох дилдә охумаг вә ја јүкләмәк олар. Бәс һәгигәт сәмими инсанлара сајт васитәсилә неҹә чатыр? Сизә бир әр-арвад һаггында данышмаг истәјәрдик. Онлар динләриндәки икиүзлүлүјә ҝөрә мәјус олмушдулар. Илаһи рәһбәрлији ахтара-ахтара бизим сајты тапмышдылар. Бу ҹүтлүк тез-тез сајта дахил олуб әдәбијјатларымыздан мәгаләләр охујур, видеолара бахырдылар. Онлар һәтта «Мүгәддәс Јазылары һәр ҝүн арашдырын» китабчасыны јүкләјиб һәр сәһәр ики јенијетмә өвладлары илә бирҝә ҝүнүн ајәсини охумаға башламышдылар. Јеһованын Шаһидләри гапыларыны дөјәндә бу аилә елә ҝүнүн ајәсини охујурду. Мәлум олду ки, сајтымыздан истифадә етмәјин сајәсиндә онлар чохлу дәјишикликләр етмишдиләр: бәдәнләриндәки татуажлары силмиш, пирсингләрини чыхармыш, евләриндәки дини тәсвирләрдән азад олмушдулар. Артыг бајрамлары гејд етмир, намүнасиб филмләрә дә бахмырдылар. Онлар бүтүн бу дәјишикликләри һәлә Јеһованын Шаһидләри илә шәхсән таныш олмаздан габаг етмишдиләр! Бу мәктуб јазыланда һәмин әр-арвад вә ушагларындан бири артыг тәблиғчи иди вә бу ҹүтлүк тезликлә вәфтиз олунмағы планлашдырыр.\nБиз һәмчинин JW телевизијамызла бағлы чохлу миннәтдарлыг мәктублары алмышыг. Һәр ај чыхан верилиш һал-һазырда 70-дән чох дилдә мөвҹуддур вә бу сај ҝетдикҹә артмагдадыр. Әксәр аиләләр бу верилиши аиләви ибадәт ахшамларында сејр едирләр. Бир гардаш демишди: «Јеһованын тәшкилаты һәлә бу дәрәҹәдә бөјүк олмамышды, буна бахмајараг, һәлә һеч вахт өзүмүзү баш идарәјә белә јахын һисс етмәмишик!»\nТоплантылар Јеһованын халгы үчүн һәмишә сәбирсизликлә ҝөзләдији тәдбир олуб. 2015-ҹи илдә кечирилән топлантылар да истисна дејил. Топлантыда 42 видео вә шәкилли тәсвирләр ҝөстәрилмишди. Һабелә сәһәр вә ҝүнорта, програм башламаздан өнҹә, көнүлохшајан алты кичик мусиги әсәри дә сәсләндирилмишди. Бир гардаш өз мүшаһидәләрини бөлүшүр: «Програм вахты елә бил һеч ким јериндән дуруб ҝетмәк истәмирди. Горхурдулар ки, бирдән нәјисә бурахарлар». Хүсуси тәјинатлы бир мүждәчи кечән илин топлантысы илә бағлы өз һиссләрини бөлүшүр: «Топлантыдакы видеолар һәгигәти вә Аллаһын Падшаһлығыны мәним үчүн даһа ҝерчәк етди».\nЈеһованын диҝәр бәхшишләриндән бири дә кечән ил әрзиндә әрсәјә ҝәлән јени һәмд нәғмәләридир. Бир ҹүтлүк јазыр: «Јени һәмд нәғмәләри илә Јеһова бизи санки Өз ағушуна алыр. Бу нәғмәләр бизим үчүн гаранлыг галан мәгамлары ишыгландырыр». Топлантыларымыз Ҝөзәтчи Гүлләси Ҹәмијјәтинин мөһтәшәм оркестринин вә хорунун бизим үчүн чәкдији зәһмәти хатырлатды. Бүтүн бунлар Јеһованы уҹалтмаг үчүн нәзәрдә тутулуб!\nСиздән хаһишимиз будур ки, Јеһовадан өрнәк алыб ҝери дөнәнләрә гуҹаг ачасыныз\nБәс јығынҹағыныз иҹтимаи шаһидлик арабаларындан истифадә едир? Бу, шаһидлик вермәк үчүн әла васитәдир. Мүһафизә олунан шәһәрҹикләрдә вә ҝөјдәләнләрдә јашајанлар һәгигәти илк дәфә мәһз бунун сајәсиндә ешидирләр. Һәмчинин Јеһованын Шаһиди олан гејри-фәал тәблиғчиләрә вә бир чох инсана бу үсулла руһани көмәк ҝөстәрилир. 2015-ҹи илин јанвар ајында Ҹәнуби Корејада јашајан бир киши хејлағы иҹтимаи шаһидлик арабасына јахынлашыб билдирди ки, бу јахынларда дин барәдә ҹидди дүшүнмәјә башлајыб. Јеһованын Шаһидләри онунла Мүгәддәс Китаб дәрсләринә башладылар. Феврал ајында о, илк дәфә јығынҹаг ҝөрүшүнә ҝетди, март ајында сигарети атды, апрелдә Ҹәнуби Корејадакы филиала екскурсијаја ҝетди вә индијә кими руһани аддымлар атыр. Бу, бизә, баш идарәјә ҝәлиб чатан сајсыз нүмунәләрдән јалныз биридир.\nДуа едирик ки, топлантыда алдығымыз нәшр әввәлләр фәал хидмәт етмиш кәсләри һәлә вахт вар икән Јеһоваја ҝери дөнмәјә тәшвиг етсин! Сиздән исә хаһишимиз будур ки, Јеһовадан өрнәк алыб ҝери дөнәнләрә гуҹаг ачасыныз (Һизг. 34:16).\nБәли, Јеһова өтән хидмәт илиндә Өз халгыны артыгламасы илә мүкафатландырды. Бизи даһа нәләр ҝөзләјир? Јашајарыг, ҝөрәрик! Истәјирик биләсиниз ки, биз, Рәһбәрлик Шурасынын үзвләри һәр биринизи чох истәјирик вә һәмишә сизи дуаларымызда јад едирик.\nӘн хош арзуларла,


Q=14	C=2	SS=2	LS=5	PS=5	DC=0	LC=0	SD=0	BS=1	G0=34	G1=23	G2=12	DLID=az_RU	BODY=Јушә 18 | Онлајн Мүгәддәс Китаб | Јени дүнја тәрҹүмәси\nГалан әразиләрин Шилода бөлҝүсү (1—10)\nБинјаминин ирси (11—28)\n18 Сонра бүтүн Исраил иҹмасы Шилода+ топлашды. Онлар орада Һүзур чадырыны гурдулар.+ Артыг өлкә онларын әлиндә иди.+ 2 Амма һәлә исраиллиләрин једди гәбиләсинә ирс верилмәмишди. 3 Јушә исраиллиләрә деди: «Нә вахта гәдәр отуруб ҝөзләјәҹәксиниз? Нијә ҝедиб ата-бабаларынызын Аллаһы Јеһованын сизә вердији торпаға саһиб олмурсунуз?+ 4 Гој һәр гәбиләдән үч киши јаныма ҝәлсин. Онлары ҝөндәрәҹәјәм, ҝедиб өлкәни башдан-баша долашсынлар вә ирсләрини бөлмәк үчүн өлкәнин тәсвирини тәртиб етсинләр. Сонра јаныма гајытсынлар. 5 Өлкәни араларында једди һиссәјә бөлсүнләр.+ Јәһуда өз торпағында, ҹәнубда,+ Јусиф өвладлары да өз торпагларында, шималда+ галаҹаг. 6 Сиз исә ҝедин, өлкәнин тәсвирини тәртиб едиб једди һиссәјә бөлүн вә тәсвири мәнә ҝәтирин. Бурада, Аллаһымыз Јеһованын өнүндә сизин үчүн пүшк атаҹағам.+ 7 Амма лавилиләрин сизин аранызда ирси олмајаҹаг,+ чүнки онларын ирси Јеһованын һүзурунда каһинлик етмәкдир.+ Ҹад, Рубән вә Мәнәссә гәбиләсинин јарысы+ исә артыг Иорданын шәрг тәрәфиндә Јеһованын гулу Мусанын онлара вердији ирси алыблар». 8 Беләҹә, кишиләр јола чыхмаға һазырлашды. Јушә онлара тапшырды: «Ҝедин, өлкәни долашын, тәсвирини тәртиб едиб јаныма гајыдын. Мән бурада, Шилода Јеһованын өнүндә сизин үчүн пүшк атаҹағам».+ 9 Онлар ҝедиб өлкәни долашдылар. Ораны једди һиссәјә бөлдүләр вә шәһәрбәшәһәр һәр һиссәнин тәсвирини тәртиб едиб гејдә алдылар. Сонра Шилодакы дүшәрҝәјә, Јушәнин јанына гајытдылар. 10 Јушә Шилода Јеһованын һүзурунда онлар үчүн пүшк атды.+ Орада торпағы пајларына ҝөрә исраиллиләр арасында бөлдү.+ 11 Биринҹи пүшк нәсилләринә ҝөрә Бинјамин гәбиләсинә дүшдү вә онларын пајы Јәһуда өвладлары илә Јусиф өвладлары арасындакы әрази олду.+ 12 Шималда онун сәрһәди Иордандан башлајыр, Әриһанын+ шимал јамаҹларына, орадан гәрбә, дағлара галхыр вә Бејт-Авен+ чөллүјүнә узанырды. 13 Орадан Луза, Лузун, јәни Бејтелин+ ҹәнуб јамаҹына ҝедирди. Ашағы Бејт-Һурундан+ ҹәнубдакы дағда јерләшән Атарот-Адара+ енирди. 14 Сонра сәрһәд Бејт-Һуруна бахан дағдан ҹәнуба ениб Јәһуда шәһәри Кирјат-Баала, јәни Кирјат-Јаримә узаныр+ вә орада битирди. Бу, онларын ирсинин гәрб тәрәфи иди. 15 Ҹәнуб тәрәф исә Кирјат-Јаримин гуртараҹағындан башлајырды. Сәрһәд гәрбә узанырды. Нифтаһ суларынын мәнбәјинә ҝедирди.+ 16 Сонра Рәфајим дәрәсинин+ шималында јерләшән вә Бәни-Һинном вадисинә+ бахан дағын әтәјинә, Һинном вадисинә, јәбусиләрин+ шәһәринин ҹәнуб јамаҹына ениб Ејн-Роҝелә+ дүшүрдү. 17 Орадан шимала, Ејн-Шәмсә, сонра Адуммим јохушу+ илә үзбәүз Ҹәлилә галхыр вә Рубән оғлу Бөһанын дашына+ енирди. 18 Сәрһәд Әрәбә илә үзбәүз шимал јамаҹы кечиб Әрәбәјә енирди. 19 Сонра Бејт-Һәҹләнин+ шимал јамаҹындан кечиб Шор дәнизин*+ шималындакы көрфәздә, Иорданын мәнсәбиндә битирди. Бу, ҹәнуб сәрһәди иди. 20 Онларын шәрг сәрһәди Иордан иди. Нәсилләринә ҝөрә Бинјамин өвладларына дүшән ирсин һәр тәрәфдән сәрһәди бунлар иди. 21 Нәсилләринә ҝөрә Бинјамин гәбиләсинә верилән шәһәрләр бунлардыр: Әриһа, Бејт-Һәҹлә, Әмиг-Кәсис, 22 Бејт-Әрәбә+, Сәмрајим, Бејтел+, 23 Авим, Фәраһ, Өфра, 24 Кәфар-Әмун, Офни, Ҝиба+. Кәндләри илә бирҝә он ики шәһәр. 25 Ҝибјон+, Рама, Биирот, 26 Миспиһ, Кәфирә, Мосаһ, 27 Рәгим, Ирпиил, Тәрлаһ, 28 Сәла+, Илиф, јәбусиләрин шәһәри (Јерусәлим),+ Ҝибаһ+, Кирјат. Кәндләри илә бирҝә он дөрд шәһәр. Бунлар нәсилләринә ҝөрә Бинјамин өвладларына дүшән ирс иди.


Q=11	C=0	SS=0	LS=5	PS=5	DC=0	LC=0	SD=0	BS=1	G0=31	G1=19	G2=9	DLID=az_RU	BODY=Јарадылыш 50 | Онлајн Мүгәддәс Китаб | Јени дүнја тәрҹүмәси\nЈусиф Јагубу Кәнанда дәфн едир (1—14)\nЈусиф гардашларыны онлары бағышладығына әмин едир (15—21)\nЈусифин өмрүнүн сон ҝүнләри вә вәфаты (22—26)\nЈусифин сүмүкләри илә бағлы вәсијјәти (25)\n50 Јусиф өзүнү атасынын үстүнә атды+ вә ағлаја-ағлаја ону өпдү. 2 Сонра Јусиф хидмәтиндә олан тәбибләрә атасыны мумијаламағы+ әмр етди вә тәбибләр Исраили мумијаладылар. 3 Бу, дүз гырх ҝүн чәкди, чүнки мејити мумијаламаг гырх ҝүнә баша ҝәлирди. Мисирлиләр Јагуба ҝөрә јетмиш ҝүн ҝөз јашы төкдүләр. 4 Матәм ҝүнләри баша чатанда Јусиф фиронун сарај адамларына деди: «Мәнә бир илтифат ҝөстәрин, фирона бу сөзләри чатдырын: 5 “Атам мәнә анд верәрәк демишди:+ “Мән өлүрәм.+ Мәни Кәнанда һазырладығым јердә дәфн едәрсән”.+ Изин вер, ҝедим атамы дәфн едим, сонра гајыдыб ҝәләрәм”». 6 Фирон деди: «Андыны јеринә јетир, ҝет атаны дәфн ет».+ 7 Беләликлә, Јусиф атасыны дәфн етмәјә ҝетди. Фиронун хидмәтчиләри, сарајын вә бүтүн Мисирин ағсаггаллары+, 8 Јусифин ев әһли, гардашлары вә атасынын ев әһли дә онунла ҝетди.+ Јалныз ушаглары вә мал-һејваны Гошендә сахладылар. 9 Онлары арабалар+ вә атлылар мүшајиәт етди. Беләликлә, онлар бөјүк бир издиһамла јола чыхдылар. 10 Онлар Иордан јахынлығындакы Атад хырманына чатанда шивән гопарыб ағлашма гурдулар. Јусиф атасы үчүн једди ҝүн јас сахлады. 11 О јердә јашајан кәнаниләр Атад хырманындакы јасы ҝөрәндә дедиләр: «Мисирлиләрин јаман бөјүк јасы дүшүб!» Буна ҝөрә дә Иордан јахынлығында олан бу јерин ады Абил-Мисраим* галды. 12 Беләликлә, Јагубун оғуллары онун вәсијјәтини јеринә јетирдиләр,+ 13 ону Кәнан дијарына ҝәтириб Ибраһимин һет Әфрундан дәфн јери кими алдығы, Мамре гаршысында јерләшән Мәхфилә саһәсиндәки мағарада дәфн етдиләр.+ 14 Атасыны дәфн етдикдән сонра Јусиф Мисирә гајытды. Онунла бирликдә гардашлары вә атасынын дәфнинә ҝедәнләр дә гајытдылар. 15 Аталары өләндән сонра Јусифин гардашлары бир-биринә дедиләр: «Билмәк олмаз, бәлкә, Јусиф үрәјиндә бизә гаршы кин сахлајыр? Әҝәр беләдирсә, инди биздән она етдијимиз пислијин һејфини чыхаҹаг».+ 16 Буна ҝөрә дә онлар Јусифә сөз ҝөндәриб дедиләр: «Атан өлүм ајағында оланда демишди ки, 17 сәнә бу сөзләри чатдыраг: “Хаһиш едирәм, гардашларынын тәгсириндән кеч, сәнә етдикләри пислијә ҝөрә онлары бағышла”. Инди, риҹа едирик, атанын Аллаһынын бу гулларыны бағышла». Бу сөзләри ешидәндә Јусиф көврәлиб ағлады. 18 Бундан сонра гардашлары ҝәлиб онун гаршысында јерә дөшәндиләр вә дедиләр: «Биз сәнин гулунуг!»+ 19 Онда Јусиф онлара деди: «Горхмајын. Мәҝәр мән Аллаһам? 20 Сиз мәнә пислик етмәк истәсәниз дә,+ Аллаһ һәр шеји хејрә дөндәрди. Ҝөрдүјүнүз кими нә гәдәр адамын һәјатыны хилас етди.+ 21 Нараһат олмајын, мән нә сизи, нә дә ушагларынызы аҹ гојмајаҹағам».+ Бу сөзләрлә Јусиф гардашларына үрәк-дирәк вериб онлары архајын етди. 22 Јусиф дә, атасынын ев әһли дә галыб Мисирдә јашады. Јусиф јүз он ил өмүр сүрдү. 23 О, Әфраимин нәвәләрини+ вә Мәнәссәнин оғлу Маһирин өвладларыны+ ҝөрдү. Онлар Јусифин гуҹағында бөјүдүләр*. 24 Ахырда Јусиф гардашларына деди: «Мән өлүрәм. Амма Аллаһ мүтләг сизә нәзәр салаҹаг.+ Сизи бу өлкәдән чыхарыб Ибраһимә, Исһага вә Јагуба анд ичиб вәд етдији торпаға апараҹаг».+ 25 Јусиф Исраил оғулларына анд вериб деди: «Аллаһ мүтләг сизә нәзәр салаҹаг. Онда мәним сүмүкләрими дә бурадан апарарсыныз».+ 26 Јусиф јүз он јашында өлдү, ону Мисирдә мумијалајыб+ табута гојдулар.\n^ Мәнасы: мисирлиләрин јасы.\n^ Һәрфән: дизинин үстүнә доғулдулар.


Q=5	C=3	SS=0	LS=1	PS=0	DC=2	LC=0	SD=0	BS=5	G0=108	G1=92	G2=30	DLID=az_RU	BODY=ДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Америка жест дили Ангола жест дили Вјетнам Дусун Камбоҹа Колумбија жест дили Конго Маврики креолу Малта Мјанма Ниас Ниҝериа пиҹини Понапе Самоа Сејшел креолу Таити Тонга Увеа Украјна Фиҹи аббеј абуи адангме алур амһара аттие ачоли баса (Камерун) баса (Либерија) батак (каро) батак (сималунгун) батак (тоба) бете биак бислама булу везо волајта га ган гарачы (Македонија) гарачы дили (Шәрги Словакија) гарачы дили (кирил) (Македонија) гарачы дили (Ҹәнуби Јунаныстан) гуарани гуарани (боливија) гуере гырғыз дамара дуала дхолуо еве ермәни естон ефик зулу ибан ибинда ибо инҝилис ирланд испан кабовердиану кана каннада каонде карен (сго) киконго кикујју кимбунду кинјаруанда кипенде кирунди кисонге кичуа (Имбабура) кореја кпелле куангали куанјама кјангонде күрд курманҹи ламба лингала лози ломве луганда лунда макуа малагаси малајалам мамбве-лунгу маратһ мбунда меру море навахо нгангела ндау ндебеле ндонга нзема нјунгве окпе олу конзо оромо португал португал (португал) румын рунјанкоре рус руторо санго свати сена сепеди сидамо сингал сранан-тонго суаһили сунда таи таи жест дили талјан тамил тандрој таҹик тви тесо тетела тив тигре тсва тумбука түрк умбунду урду уруунд урһобо фанте фон франсыз чавакано чибемба чинјанја читонга читонга (Зимбабве) читонга (Малави) чичева чокве чопи чуабо јакоуба јао ҹола Һаити креолу Һиндистан жест дили һауса һереро һинд һунсрик әрәб\n1, 2. Бу зәманәдә һара сығынмаг олар?\nТӘСӘВВҮР един ки, тутгун һавада күчә илә ҝедирсиниз. Ҝет-ҝедә ҝөјүн үзүнү гара булудлар алыр, шимшәк чахыр, ҝөј ҝурулдајыр. Ҝөјдән лејсан јағыш төкмәјә башлајыр. Сиз бу туфандан ҝизләнмәк үчүн ора-бура вурнухуб далдаланаҹаг ахтарырсыныз. Нәһајәт, тапанда раһат нәфәс алырсыныз.\n2 Бу ҝүн дүнјадакы вәзијјәти бу ҹүр туфанлы һаваја бәнзәтмәк олар. Вәзијјәт ҝет-ҝедә даһа да писләшир. Бәс бу туфандан гуртулмаг үчүн һара сығынмаг олар? Зәбур китабыны јазанлардан бири демишди: «Јеһоваја дејәрәм: “Пәнаһҝаһым, истеһкамым, Аллаһым Сәнсән, Сәнә ҝүвәнирәм”» (Зәбур 91:2). Бәли, Јеһова Аллаһ бизә бу бәлалы, ағрылы дүнјада дајаг ола биләр. Бундан башга Онун бизә бәхш етдији ҹәннәт үмиди дә үрәјимизә тәпәр верир.\n3. Јеһова Аллаһдан көмәк алмаг үчүн нә етмәлијик?\n3 Бәс Јеһова бизи неҹә горујур? О, бизә истәнилән проблемин өһдәсиндән ҝәлмәјә көмәк едә биләр. Аллаһ бизә хәләл вурмаг истәјән һәр кәсдән гат-гат ҝүҹлүдүр. Һәтта башымыза бәла ҝәлсә дә, әмин ола биләрик ки, Јеһова Аллаһ чәкдијимиз бүтүн ағры-аҹыны ҝәләҹәкдә бизә унутдураҹаг. Һәјатымызын кешмәкешли анларында Јеһова Аллаһдан көмәк алмаг үчүн Она јахын олмалыјыг. Мүгәддәс Китаб бизи тәшвиг едир: «Аллаһын мәһәббәтиндән ајрылмајын» (Јәһуда 21).\nАЛЛАҺЫН МӘҺӘББӘТИНӘ ГАРШЫЛЫГ ВЕРИН\n4, 5. Јеһова Аллаһын бизи севдији нәдән ҝөрүнүр?\n4 Јеһова Аллаһа јахын олмаг үчүн Онун бизи нә гәдәр чох севдијини унутмамалыјыг. Ҝөрүн Аллаһ бизим үчүн нәләр едиб. Бу ҝөзәл Јер күрәсини јарадыб, зәнҝин битки вә һејванат аләмини хәлг едиб. Бизә дадлы наз-немәтләр, тәмиз су бәхш едиб. Мүгәддәс Китаб васитәсилә бизә Өз адыны вә ҝөзәл кејфијјәтләрини ачыб. Ән ваҹиби исә, севимли Оғлу Иса Мәсиһи јер үзүнә ҝөндәриб ки, һәјатыны уғрумузда гурбан версин (Јәһја 3:16). Бу гурбанлығын сајәсиндә биз ҝәләҹәјә үмидлә бахырыг.\n5 Јеһова Аллаһ тезликлә бәшәријјәти ағ ҝүнә чыхараҹаг бир падшаһлыг, сәмави һөкумәт гуруб. Бу Падшаһлыг јер үзүнү ҹәннәтә чевирәҹәк, бу ҹәннәтин сакинләри шад-хүррәм әбәди өмүр сүрәҹәк (Зәбур 37:29). Илаһи мәһәббәтин бир тәзаһүрү дә ондадыр ки, Аллаһ бизә хошбәхт һәјат сүрмәји өјрәдир. Һәмчинин О, бизи Она дуа етмәјә дәвәт едир вә сөз верир ки, дуаларымызы һәмишә ешидәҹәк. Мәҝәр бүтүн бунлар Аллаһын һәр бир бәндәсинә бәсләдији сонсуз мәһәббәтин сүбуту дејил?\n6. Аллаһын мәһәббәтинә неҹә гаршылыг верә биләрик?\n6 Бәс биз Аллаһын мәһәббәтинә неҹә гаршылыг верә биләрик? Илк нөвбәдә, бизим үчүн етдији јахшылыглара ҝөрә Она шүкүр етмәлијик. Амма тәәссүф ки, дүнјада нашүкүр инсанлар чохдур. Иса Мәсиһ јер үзүндә јашајанда да бу ҹүр инсанлар аз дејилди. Бир дәфә Мәсиһ он нәфәр ҹүзамлыја шәфа вермишди, амма онлардан јалныз бир нәфәр гајыдыб чох сағ ол демишди (Лука 17:12—17). Ҝәлин һәмин адамдан нүмунә ҝөтүрәрәк һәмишә Јеһова Аллаһа шүкүр едәк.\n7. Јеһова Аллаһы нә дәрәҹәдә севмәлијик?\n7 Һәмчинин Аллаһын мәһәббәтинә гаршылыг олараг биз дә Ону севмәлијик. Иса Мәсиһ демишди: «Аллаһын Јеһованы бүтүн гәлбинлә, бүтүн варлығынла вә бүтүн ағлынла сев». (Мәтта 22:37 ајәсини охујун.) Бу нә демәкдир?\n8, 9. Јеһова Аллаһы севдијимизи неҹә ҝөстәрә биләрик?\n8 Садәҹә дилдә: «Мән Аллаһы севирәм, Аллаһа гурбан олум», — демәк кифајәт дејил. Аллаһы бүтүн гәлбимизлә, варлығымызла вә ағлымызла севдијимиз әмәлдә ҝөрүнмәлидир (Мәтта 7:16—20). Мүгәддәс Китабда јазылыб ки, Аллаһыны севән бәндә Онун әмрләринә табе олмалыдыр, Аллаһын «әмрләри исә ағыр дејил». (1 Јәһја 5:3 ајәсини охујун.)\n9 Инсан Јеһова Аллаһа табе оланда хошбәхт вә мәналы һәјат сүрүр (Әшија 48:17, 18). Инди исә ҝәлин ҝөрәк, Аллаһла достлуғумузу горујуб сахламаға бизә нә көмәк едә биләр.\nАЛЛАҺЛА ДОСТЛУҒУНУЗУ МӨҺКӘМЛӘНДИРИН\n10. Нәјә ҝөрә Аллаһ һаггында даим билик алмаг лазымдыр?\n10 Јадыныздадыр, Јеһова Аллаһла достлуғунуз неҹә башлајыб? Сиз Мүгәддәс Китабы өјрәнмәјин сајәсиндә Ону јахындан таныдыныз вә аранызда достлуг мүнасибәти јаранмаға башлады. Бу достлуғу оҹаға бәнзәтмәк олар; онун сөнмәјини истәмирсинизсә, ора даим одун атмаг лазымдыр. Јәни Јеһова Аллаһла достлуғунузу горумаг үчүн Онун һаггында билик алмаға давам етмәлисиниз (Мәсәлләр 2:1—5).\nЈеһова Аллаһла достлуг оҹаға бәнзәјир, сөнмәјини истәмириксә, бу оҹаға даим одун атмалыјыг\n11. Мүгәддәс Китабдан өјрәндикләриниз сизә неҹә тәсир едәҹәк?\n11 Мүгәддәс Китабы даһа дәриндән арашдырдыгҹа өјрәндикләриниз үрәјинизи риггәтә ҝәтирәҹәк. Иса Мәсиһ ики шаҝирдинә Мүгәддәс Китабдакы пејғәмбәрликләри изаһ едәндә онлар да ејни һиссләри кечирмишдиләр. Онлар һиссләрини белә ифадә етмишдиләр: «Мәҝәр о, јолда бизимлә данышанда, Мүгәддәс Јазылары бизә изаһ едәндә үрәјимиз алышыб јанмырды?» (Лука 24:32).\n12, 13. а) Аллаһа бәсләдијимиз севҝи илә нә баш верә биләр? б) Аллаһа дујдуғумуз мәһәббәтин сөнмәмәси үчүн нә етмәлијик?\n12 Мүгәддәс Китабы тәзә-тәзә өјрәниб баша дүшмәјә башлајанда чох еһтимал ки, сизин дә үрәјиниз севинҹдән ҹуша ҝәлмишди. Үрәјиниздә Јеһоваја гаршы севҝи, Ону даһа јахындан танымаг истәји ојанмышды. Бу севҝинин сојумамасы үчүн ону горумаг лазымдыр (Мәтта 24:12).\n13 Бәли, Аллаһла достлуг бөјүк шәрәфдир, амма бу достлуғу горумаг үчүн инсан вар ҝүҹү илә чалышмалыдыр. Јеһова Аллаһ вә Иса Мәсиһ һаггында өјрәнмәјә давам един. Өјрәндикләринизи мәнимсәјиб онлары һәјатынызда неҹә тәтбиг едә биләҹәјиниз үзәриндә дүшүнүн (Јәһја 17:3). Һәр дәфә Мүгәддәс Китабы мүталиә едәндә өзүнүзә суал верин: «Охудугларым мәнә Јеһова Аллаһ һаггында нә өјрәдир? Нәјә ҝөрә Ону бүтүн гәлбимлә, бүтүн варлығымла севмәлијәм?» (1 Тимутијә 4:15).\n14. Аллаһа мәһәббәтлә дуа бир-бири илә неҹә бағлыдыр?\n14 Јахын достлар бир-биринә вахт ајырыр, тез-тез сөһбәт едирләр, бунун сајәсиндә онларын достлуг телләри мөһкәм галыр. Биз дә һәр ҝүн Јеһова Аллаһа дуа едәндә Она севҝимиз аловланыр. (1 Салоникилиләрә 5:17 ајәсини охујун.) Дуа сәмави Атамызын бизә бәхш етдији ҝөзәл әнамдыр. Дуа сәмими олмалыдыр (Зәбур 62:8). Дуаларымыз үрәјимизин дәринлијиндән ҝәлмәлидир, әзбәрләнмиш сөзләрдән ибарәт олмамалыдыр. Бәли, әҝәр Мүгәддәс Китабын мүталиәси илә мәшғул олсаг вә дуаларымыз сәмими олса, Аллаһа бәсләдијимиз мәһәббәтин алову һеч вахт сөнмәјәҹәк.\nИНСАНЛАРА ЈЕҺОВА АЛЛАҺ ҺАГГЫНДА ДАНЫШЫН\n15, 16. Сизин үчүн тәблиғ иши нә дәрәҹәдә әһәмијјәтлидир?\n15 Јеһова Аллаһла јахын мүнасибәти горујуб сахламаг истәјириксә, башгаларына Онун һаггында данышмалыјыг. Инсанлара Јеһова Аллаһы танытмаг бөјүк шәрәфдир (Лука 1:74). Бундан әлавә, бу, Иса Мәсиһин бүтүн давамчыларынын үзәринә гојдуғу мәсулијјәтдир. Һәр биримиз Аллаһын Падшаһлығы барәдә мүждәни тәблиғ етмәлијик. Бәс сиз бу ишдә иштирак едирсиниз? (Мәтта 24:14; 28:19, 20).\n16 Һәвари Булус тәблиғ ишинә бөјүк дәјәр верирди, ону «хәзинә» адландырырды (2 Коринфлиләрә 4:7). Бу ҝүн инсанлара Јеһова Аллаһ вә Онун нијјәти һаггында данышмаг гәдәр ваҹиб иш јохдур. Бу, ибадәтимизин ајрылмаз һиссәсидир. Сизин бу ишдә чәкдијиниз зәһмәт Аллаһ үчүн чох дәјәрлидир (Ибраниләрә 6:10). Хош хәбәри мүждәләмәк бөјүк савабдыр: бунунла сиз һәм өзүнүзә, һәм дә инсанлара Аллаһа јахынлашмаға вә әбәди һәјаты алмаға көмәк етмиш олурсунуз. (1 Коринфлиләрә 15:58 ајәсини охујун.) Доғрудан да, башга һеч бир иш инсана бу гәдәр мәмнунлуг ҝәтирә билмәз!\n17. Нәјә ҝөрә тәблиғ тәхирәсалынмаз ишдир?\n17 Тәблиғ иши тәхирәсалынмаз ишдир. Мүгәддәс Китаб бизи Аллаһын сөзүнү тәблиғ етмәјә вә бу иши јубанмадан ҝөрмәјә тәшвиг едир (2 Тимутијә 4:2). Аллаһын Падшаһлығы һагда мүждәни инсанлара чатдырмаг чох ваҹибдир, чүнки «Јеһованын мөһтәшәм ҝүнү јахындыр. О ҝүн јахындыр вә бөјүк сүрәтлә ҝәлир», о «ҝеҹикмәјәҹәк»! (Сәфәнја 1:14; Һәбгуг 2:3). Чох тезликлә Јеһова Аллаһ Шејтанын шәр, залым дүнјасыны мәһв едәҹәк. Һәлә ки вахт вар, биз бу хәбәри инсанлара чатдырмалыјыг ки, онлар да Јеһова Аллаһын тәрәфини тутуб о ҝүнә һазыр ола билсинләр.\n18. Нәјә ҝөрә Јеһова Аллаһа Онун хидмәтчиләри илә бирҝә ибадәт етмәлијик?\n18 Јеһова Аллаһын ирадәси будур ки, биз Онун хидмәтчиләри илә бирҝә Она ибадәт едәк. Мүгәддәс Китабда дејилир: «Ҝәлин бир-биримизә гаршы диггәтли олуб бир-биримизи мәһәббәтә вә јахшы ишләрә тәшвиг едәк, бәзиләринин вәрдиш етдији кими, јығынҹагларымыздан галмајаг, бир-биримизи руһландыраг вә о ҝүнүн јахынлашдығыны ҝөрдүкҹә бунлары даһа чох едәк» (Ибраниләрә 10:24, 25). Һәр биримиз әлимиздән ҝәләни етмәлијик ки, ибадәт ҝөрүшләрини бурахмајаг. Ибадәт ҝөрүшләри бир-биримизи руһландырмаг үчүн имкан јарадыр.\n19. Мәсиһи баҹы-гардашларымызы севмәјә бизә нә көмәк едә биләр?\n19 Ибадәт ҝөрүшләриндә сизи Јеһова Аллаһа хидмәт етмәјә көмәк едән ҝөзәл достлар тапаҹагсыныз. Сизин кими Јеһова Аллаһа үрәкдән ибадәт едән мүхтәлиф баҹы-гардашларла таныш олаҹагсыныз. Нәзәрә алын ки, онлар да гејри-камил инсанлардыр, сәһвләрә јол верирләр. Одур ки, онларын сәһвини ҝөрәндә бағышламаға һазыр олун. (Колослулара 3:13 ајәсини охујун.) Чалышын, һәмишә бу баҹы-гардашларын мүсбәт ҹәһәтләринә фикир верәсиниз. Бу, сизә онлары севмәјә вә Јеһоваја даһа да јахын олмаға көмәк едәҹәк.\n20, 21. «Әсил һәјат» нәдир?\n20 Јеһова Аллаһ бүтүн достларынын хошбәхт олмасыны, ҝөзәл јашамасыны истәјир. Мүгәддәс Китабда јазылыб ки, ҝәләҹәкдә һәјатымыз тамамилә фәргли олаҹаг.\nАллаһ сизин әсил һәјаты јашамағынызы истәјир. Бу немәти әлдән вермәјин!\n21 Биз 70—80 ил јох, әбәди јашајаҹағыг. Аллаһын гураҹағы ҝөзәл ҹәннәтдә там сағлам, горхусуз-үркүсүз јашајаҹаг, сәадәт ичиндә өмүр сүрәҹәјик. Мүгәддәс Китабда бу ҹүр һәјат «әсил һәјат» адланыр. Јеһова бизә бу һәјаты вәд едир, амма биз дә өз тәрәфимиздән нә исә етмәлијик — бу һәјатдан бәрк-бәрк јапышмалыјыг (1 Тимутијә 6:12, 19).\n22. а) «Әсил һәјатдан бәрк-бәрк јапышмаг» нә демәкдир? б) Әбәди һәјаты газанмаг мүмкүндүр?\n22 «Әсил һәјатдан бәрк-бәрк јапышмаг» нә демәкдир? Биз јахшылыг етмәли вә хејирли ишләрлә зәнҝин олмалыјыг (1 Тимутијә 6:18). Башга сөзлә, Мүгәддәс Китабдан өјрәндикләримизә әмәл етмәлијик. Лакин нәзәрә алмалыјыг ки, әбәди һәјат Аллаһын һәдијјәсидир, Онун бизә лүтфүдүр. Биз нә етсәк дә, бу һәјаты газана билмәрик (Ромалылара 5:15). Әмин олун, сәмави Атамыз садиг хидмәтчиләринә бу һәдијјәни вермәји чох арзулајыр.\n23. Нәјә ҝөрә бу ҝүн доғру сечим етмәк ваҹибдир?\n23 Өзүнүздән сорушун: «Мән Аллаһа неҹә ибадәт едирәм? О, мәним ибадәтимдән разыдыр?» Ҝөрсәниз ки, һәјатынызда нәји исә дәјишмәлисиниз, буну јубанмадан един. Јеһова Аллаһын сизин сығынаҹаг јериниз олмасыны истәјирсинизсә, Она етибар един вә табе олун. Инди Шејтан дүнјасы сон ҝүнләрини јашајыр. Јеһова Аллаһ бу мүддәт әрзиндә Өз вәфалы халгыны горујаҹаг вә сөз вердији кими, онлара әбәди ҹәннәт һәјаты бәхш едәҹәк. Бу ҝүн доғру сечим етсәниз, әсил һәјат сизә дә нәсиб олаҹаг!\n1 ЈЕҺОВА БИЗИ ЧОХ СЕВИР\n«Аллаһ дүнјаны о гәдәр севир ки, јеҝанә Оғлуну онун уғрунда фәда етди. Буну она ҝөрә етди ки, она иман едәнләр мәһв олмасын, онларын әбәди һәјаты олсун» (Јәһја 3:16).\nАллаһ бизи севдијини неҹә ҝөстәрир?\nЈеһова Аллаһ бизим пәнаһ јеримиздир. О, бизи истәнилән проблемдән гуртармаға гадирдир.\nАллаһ бизә ҝөзәл ҝәләҹәк вәд едир.\n1 Тимутијә 6:12, 19\nАллаһ бизә ҹәннәтдә әбәди, мүкәммәл һәјат бәхш едәҹәк. Бу ҝөзәл ҹәннәтдә сағлам, горхусуз-үркүсүз јашајаҹаг, шад-хүррәм өмүр сүрәҹәјик.\n2 БИЗ ДӘ ЈЕҺОВАНЫ СЕВМӘЛИЈИК\n«Аллаһын Јеһованы бүтүн гәлбинлә, бүтүн варлығынла вә бүтүн ағлынла сев» (Мәтта 22:37).\nАллаһын мәһәббәти сизи нәјә тәшвиг едир?\nБизим үчүн етдији јахшылыглара ҝөрә Она шүкүр етмәлијик.\nҺәр ҝүн Аллаһын ирадәсини јеринә јетирмәклә Ону севдијинизи ҝөстәрин.\n1 Јәһја 5:3\nАллаһын әмрләринә итаәт един.\n1 Тимутијә 6:18\nИнсанлара јахшылыг един.\n3 АЛЛАҺА МӘҺӘББӘТИНИЗИ СӨНМӘЈӘ ГОЈМАЈЫН\n«Аллаһын мәһәббәтиндән ајрылмајын» (Јәһуда 21).\nЈеһова Аллаһла достлуғунузу горумаға нә көмәк едә биләр?\n1 Салоникилиләрә 5:17\nҺәмишә дуа един.\nМәтта 28:19, 20; 2 Тимутијә 4:2\nИнсанлара Аллаһын Падшаһлығы барәдә данышмаг үчүн әлиниздән ҝәләни един.\nЈеһова Аллаһ һаггында билик алмаға давам един.\nИбадәт ҝөрүшләриндә мүнтәзәм олараг иштирак един. Мәсиһи баҹы-гардашларыныз сизә Јеһова Аллаһа даһа да јахын олмаға көмәк едәҹәк.


Q=5	C=2	SS=3	LS=1	PS=1	DC=0	LC=0	SD=0	BS=3	G0=115	G1=106	G2=59	DLID=az_RU	BODY=Аллаһын Кәламындан истифадә едәрәк өзүнә вә башгаларына көмәк ет | Тәлим\nОнлар өзләрини көнүллү олараг тәгдим едирләр. Мексикада\nМүгәддәс Китабы охујаркән там фајдалан\nАллаһын Кәламындан истифадә едәрәк өзүнә вә башгаларына көмәк ет\nLIFE STORY Шимал гүтб даирәси јахынлығында кечән әллииллик таммүддәтли хидмәт\nДаһа ваҹиб шејләри ајырд един\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Бразилија жест дили Вјетнам Гренландија Данимарка Индонезија Исвеч Камбоҹа Колумбија жест дили Литва Малта Мексика жест дили Непал Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара болгар варај венда волајта га газах гуарани гырғыз дхолуо еве ермәни естон ефик зулу ибо илок инҝилис исланд испан италјан каталан кечуа (Ајакучо) кечуа (Боливија) кикујју кинјаруанда кореја коса куангали куанјама латыш малагаси малај маҹар ндебеле ндонга нзема оромо пангасинан полјак португал румын рус свати себуан сепеди серб серб (латын) сесуто (Лесото) сетсвана сингал словак словен сранан-тонго суаһили тагалог таи тви тигре тсонга түрк фин франсыз хорват чех чичева шона јапон јоруба јунан ҝүрҹү Һаити креолу һилигајнон әрәб өзбәк\nҜөзәтчи гүлләси (тәлим нәшри) | апрел 2013\n«Бүтүн гајда-ганунларына ҝөрә мән дүз јолла ҝедирәм» (МӘЗ. 119:128).\nБашгаларыны өјрәдәркән Мүгәддәс Јазылардан еффектив сурәтдә неҹә истифадә едә биләрик?\nПавел «ислаһ» етмәк дејәркән нәји нәзәрдә тутурду?\nАғсаггаллар вә валидејнләр үчүн «салеһлик»лә тәрбијә етмәк һансы мәнаны кәсб едир?\n1. Нә үчүн биз Аллаһын Кәламына там етибар етмәлијик?\nАҒСАГГАЛЛАР Мүгәддәс Китабы өјрәнән инсанын тәблиғчи олмаға јарарлы олуб-олмадығыны ҝөтүр-гој едәркән өзләринә белә бир суал верирләр: «Онун данышығындан Мүгәддәс Китабын Аллаһын Кәламы олдуғуна инандығы ҝөрүнүрмү?» * Падшаһлығын тәблиғчиси олмаг истәјән һәр бир кәс, еләҹә дә Аллаһын бүтүн хидмәтчиләри сөздә вә әмәлдә Аллаһын Кәламына етибар етдикләрини ҝөстәрмәлидир. Нәјә ҝөрә? Чүнки Мүгәддәс Јазылара ҝүвәнмәклә вә хидмәтдә ондан мәһарәтлә истифадә етмәклә башгаларына Јеһованы танымаға вә хиласа наил олмаға көмәк едәҹәјик.\n2. Нәјә ҝөрә биз өјрәндијимиз шејләрә садиг галмалыјыг?\n2 Һәвари Павел Тимотејә: «Өјрәндијин вә доғрулуғуна әмин олдуғун шејләрә садиг гал», — сөзләрини јазмагла Аллаһын Кәламынын ваҹиблијини вурғуламышды. Павелин хатырлатдығы «шејләрә» Тимотеји хош хәбәрә иман ҝәтирмәјә тәшвиг едән Мүгәддәс Китаб һәгигәтләри дахилдир. Ејнилә, бу һәгигәтләр бизим дә иманымызы мөһкәмләндирмәјә вә хиласа јетишмәк үчүн һикмәтли олмағымыза көмәк едир (2 Тим. 3:14, 15). Биз Павелин 2 Тимотејә 3:16 ајәсиндәки сөзләри тез-тез хидмәтдә Мүгәддәс Китабын Аллаһдан илһам алдығыны ҝөстәрмәк үчүн истифадә едирик, анҹаг бу ајәдән өзүмүз үчүн дә чох шеј өјрәнә биләрик. (Ајәни оху.) Ҝәлин бу ајәни тәфәррүаты илә арашдыраг. Белә етмәклә Јеһованын бүтүн тәлимләринин дүз олдуғуна әминлијимиз артаҹаг (Мәз. 119:128).\n«ТӘЛИМ... ҮЧҮН ФАЈДАЛЫДЫР»\n3-5. а) Әллинҹи ҝүн бајрамында издиһам Петерин нитгинә неҹә һај верди вә нә үчүн? б) Салоники шәһәриндән олан бир чохлары нәјә ҝөрә һәгигәти гәбул етдиләр? ҹ) Бу ҝүн бизим хидмәтимиз чохларына неҹә тәсир бағышлаја биләр?\n3 Иса исраиллиләрә демишди: «Јаныныза пејғәмбәрләри, арифләри вә мүәллимләри ҝөндәрирәм» (Мат. 23:34). Бурада Иса хидмәтдә Мүгәддәс Китабдан истифадә етмәји өјрәтдији шаҝирдләрини нәзәрдә тутурду. Бу мүәллимләрдән бири олан һәвари Петер ерамызын 33-ҹү илинин Әллинҹи ҝүн бајрамында Ибраниҹә Мүгәддәс Јазылардан бәзи ситатлар ҝәтирәрәк Јерусәлимдә бөјүк издиһам гаршысында нитглә чыхыш етди. Бу сөзләри ешидәнләрин әксәријјәтинин «үрәјини санки хәнҹәр јарды». Онлар кечмиш ҝүнаһларындан төвбә етдиләр. Үч минә јахын адам Аллаһдан әфв диләјиб мәсиһчи олду (Һәв. иш. 2:37—41).\n4 Диҝәр мүәллим олан һәвари Павел исә хош хәбәри Јерусәлимдән кәнарда тәблиғ едирди. Мисал үчүн, о, Македонијанын Салоники шәһәриндә синагогда ибадәт едәнләрә тәблиғ едирди. Павел «үч шәнбә далбадал ора ҝәләнләрлә Мүгәддәс Јазылара әсасланараг сөһбәт апарды. О, Мүгәддәс Јазылардан сүбутлар ҝәтирәрәк Мәсиһин әзијјәт чәкмәсинин, өлүб дирилмәсинин лазым олдуғуну онлара изаһ едирди». «Нәтиҹәдә онлардан [јәһудиләрдән] бир нечәси», еләҹә дә «мөмин јунанлардан хејли адам имана [ҝәлди]» (Һәв. иш. 17:1—4).\n5 Бу ҝүн Аллаһын хидмәтчиләринин Мүгәддәс Китабдан истифадә етмәси чохларына мүсбәт тәсир бағышлајыр. Исвечрәдә ики баҹы хидмәтдә Мүгәддәс Китабдан ајә охујаркән бир нәфәр киши сорушду: «Сиз кимсиниз?» «Әмәкдашымла мән Јеһованын Шаһидијик», — дејә баҹылардан бири ҹаваб верди. Һәмин киши деди: «Тәхмин еләмәлијдим. Ахы Јеһованын Шаһидләриндән башга гапы-гапы ҝәзиб Мүгәддәс Китабы охујан ким ола биләр?»\n6, 7. а) Јығынҹагда тәлим верәнләр Мүгәддәс Китабдан неҹә дүзҝүн истифадә едә биләрләр? б) Киминләсә Мүгәддәс Китабы өјрәнәркән Аллаһын Кәламындан сәмәрәли шәкилдә истифадә етмәк нәјә ҝөрә ваҹибдир?\n6 Тәлим верәркән Мүгәддәс Китабдан даһа чох неҹә истифадә едә биләрик? Әҝәр сән јығынҹагда сәһнәдән тәлим верирсәнсә, конкрет Мүгәддәс Китаб ајәләриндән истифадә ет. Әсас ајәләри өз сөзүнлә демәк, компүтердә чап едилмиш вәрәгдән вә ја һәр һансы електрон ҹиһаздан охумаг әвәзинә, Мүгәддәс Китабы ачыб ајәни бирбаша орадан оху вә динләјиҹиләри дә буна тәшвиг ет. Һәмчинин ајәнин мәғзини вә онун Јеһова илә мүнасибәтләрини мөһкәмләндирмәкдә динләјиҹиләрә неҹә көмәк едә биләҹәјини изаһ ет. Гәлиз нүмунәләр чәкмәк вә ҝүлмәли һадисәләр данышмаг әвәзинә, Аллаһын Кәламыны мүзакирә ет.\n7 Кимәсә Мүгәддәс Китабы өјрәдәркән нәләри јадда сахламалыјыг? Нәшрләримиз васитәсилә дәрс кечән заман диггәтли олмалыјыг ки, Мүгәддәс Китаб ајәләринин үстүндән кечиб ҝетмәјәк. Өјрәнән адамы ҝәтирилән ајәни охумаға тәшвиг етмәли вә онун мәнасыны баша дүшмәјә көмәк етмәлијик. Неҹә? Ајәјә узун-узады изаһатлар вермәмәли, өјрәнәни өз фикирләрини демәјә тәшвиг етмәлијик. Нәјә инанмасыны вә ја нә етмәсини демәк әвәзинә, өзүнүн дүзҝүн нәтиҹә чыхармасы үчүн она суаллар верә биләрик *.\n«ТӘНБЕҺ... ҮЧҮН ФАЈДАЛЫДЫР»\n8. Павел дахилиндә нә илә мүбаризә апармалы олурду?\n8 Чох вахт биз «тәнбеһ» ишинин ағсаггалларын мәсулијјәти олдуғуну дүшүнүрүк. Дүздүр, нәзарәтчиләр «ҝүнаһ ишләјәнләри... тәнбеһ ет»мәк мәсулијјәти дашыјырлар (1 Тим. 5:20; Тит. 1:13). Анҹаг өзүмүзү тәнбеһ етмәјимиз дә олдугҹа ваҹибдир. Павел тәмиз виҹдана саһиб олан нүмунәви мәсиһчи иди (2 Тим. 1:3). Бунунла белә, о јазмышды: «Ағлымын гануну илә дөјүшән башга бир ганун ҝөрүрәм. О, мәни үзвләримдә јашајан ҝүнаһ ганунунун әсири едир». Бу сөзләрин контекстинә нәзәр салсаг, Павелин ҝүнаһлы мејилләрини нәзарәт алтында сахламаг үчүн апардығы мүбаризәни даһа јахшы анлајаҹағыг. (Ромалылара 7:21—25 ајәләрини оху.)\n9, 10. а) Павел һансы зәифликләрлә мүбаризә апарырды? б) Павел зәифликләри илә неҹә мүбаризә апарырды?\n9 Павел һансы зәифликләринин өһдәсиндән ҝәлмәјә чалышдығыны демәсә дә, Тимотејә өзүнүн «чох һәјасыз адам» олдуғуну јазмышды (1 Тим. 1:13). Мәсиһин давамчысы олмаздан әввәл Павел мәсиһчиләрә гаршы чох гәзәбли иди. Мәсиһин давамчыларына гаршы кечирдији һиссләри етираф едәрәк о јазмышды: «Онлара олмазын зүлм ҝөстәрирдим» (Һәв. иш. 26:11). Павел гәзәбини ҹиловламағы өјрәнди, бунунла белә вахташыры олараг һиссләрини вә сөзләрини нәзарәт алтында сахламаг үчүн мүбаризә апармалы олурду (Һәв. иш. 15:36—39). Бунун өһдәсиндән ҝәлмәјә она нә көмәк едирди?\n10 Коринфдә јашајан мәсиһчиләрә мәктуб јазаркән Павел өзүнү тәнбеһ етмәк үчүн һансы үсуллардан истифадә етдијини тәсвир етмишди. (1 Коринфлиләрә 9:26, 27 ајәләрини оху.) О, зәифликләри илә мүбаризә апармаг үчүн гәти аддымлар атырды. Чох еһтимал ки, о, Мүгәддәс Китабдан мәсләһәтләр ахтарыб тапыр, онлары тәтбиг етмәк үчүн Јеһовадан көмәк диләјир вә итаәткарлыг ҝөстәрмәк үчүн әлиндән ҝәләни едирди *. Гејри-камиллијимизә гаршы мүбаризә апардығымыз үчүн биз дә онун нүмунәсиндән фајдалана биләрик.\n11. Һәгигәт јолунда олуб-олмадығымызы неҹә јохлаја биләрик?\n11 Биз һеч вахт ибадәтимиздә архајынчылыға јол вермәмәлијик. Әксинә, һәгигәт јолунда олуб-олмадығымызы даима јохламалыјыг (2 Кор. 13:5). Колослулара 3:5—10 ајәләрини вә буна бәнзәр ајәләри охујаркән өзүмүздән сорушмалыјыг: «Мән ҝүнаһлы мејилләримлә вар ҝүҹүмлә мүбаризә апарырам, јохса әхлаги ҹәһәтдән зәифләмишәм? Интернетдән истифадә едәркән гаршыма әхлагсыз сајт чыханда ону дәрһал бағлајырам, јохса бу ҹүр сајтларын ахтарышына давам едирәм?» Аллаһын Кәламындан олан бу мәсләһәтләри шәхсән тәтбиг етмәјимиз ојаг галыб ајыг олмағымыза көмәк едәҹәк (1 Салон. 5:6—8).\n«ИСЛАҺ... ҮЧҮН ФАЈДАЛЫДЫР»\n12, 13. а) Кимисә «ислаһ» едәркән мәгсәдимиз нә олмалыдыр вә бу мәсәләдә Исанын нүмунәсини неҹә тәглид едә биләрик? б) Башгаларыны «ислаһ» едәркән һансы данышыг тәрзи јолверилмәздир?\n12 «Ислаһ» кими тәрҹүмә олунан јунан сөзүнүн мәнасы «дүзәлтмәк, јенидән мүнасиб, лазыми вәзијјәтә гајтармаг» демәкдир. Бәзән бизи вә һәрәкәтләримизи јанлыш баша дүшән инсанлары ислаһ етмәли, јәни онларын фикирләринә дүзәлиш етмәли олуруг. Мәсәлән, Иса «верҝијығанлар вә ҝүнаһлыларла» отуруб-дурдуғу үчүн јәһуди дин рәһбәрләри наразылыгларыны билдирмишдиләр. Иса исә онлара белә ҹаваб вермишди: «Сағлам адамларын һәкимә еһтијаҹы олмур, һәкимә хәстәләр мөһтаҹдыр. Ҝедин: “Мән гурбан јох, мәрһәмәт истәјирәм”, — сөзләринин мәнасыны өјрәнин» (Мат. 9:11—13). О, сәбирлә вә хејирхаһлыгла Аллаһын сөзләрини һамыја изаһ едирди. О, инсанлара Јеһованын рәһмли, лүтфкар, һәдсиз сәбирли, бол мәһәббәтли вә сәдагәтли Аллаһ олдуғуну өјрәдирди (Чых. 34:6). Аллаһын Оғлунун ислаһ етмәјә чалышмасы сајәсиндә чохлары хош хәбәрә иман ҝәтирди.\n13 Исанын нүмунәси бизә башгаларына неҹә көмәк едә биләҹәјимизи өјрәдир. 2 Тимотејә 3:16 ајәсиндәки сөзләр һәр һансы мәсәләјә ајдынлыг ҝәтирәркән бизим башгалары илә кобуд тәрздә данышмағымызы нәзәрдә тутмур. Мүгәддәс Јазылар бизә башгаларынын һиссләрини нәзәрә алмадан данышмаг ихтијары вермир. Чох вахт сәрт тәнгид, гылынҹ јарасы кими, инсана ағры верир вә һеч бир фајда ҝәтирмир (Сүл. мәс. 12:18).\n14-16. а) Башгаларына проблемләрини һәлл етмәјә көмәк етмәк үчүн ағсаггаллар неҹә «ислаһ» едә биләрләр? б) Ушаглары тәрбијә едәркән Мүгәддәс Јазылара әсасән «ислаһ» етмәк нә үчүн ваҹибдир?\n14 Бәс онда биз башгаларыны ислаһ едәркән сәбир вә хејирхаһлығы неҹә тәзаһүр етдирә биләрик? Туталым, бир әр-арвад араларындакы мүбаһисәјә сон гојмаг үчүн ағсаггалдан көмәк истәјирләр. Белә вәзијјәтдә ағсаггал нә едә биләр? О, тәрәфкешлик етмәдән, еһтимал ки, «Аилә хошбәхтлијинин сирри» китабынын 3-ҹү фәслиндән истифадә едәрәк ҹүтлүјә Мүгәддәс Китаб принсипләри үзәриндә дүшүнмәјә көмәк едә биләр. Ағсаггал һәмин принсипләри мүзакирә едән заман һәм әр, һәм дә арвад һансы мәсләһәти даһа чох өзүнә тәтбиг етмәли олдуғуна гәрар верә биләр. Бир мүддәтдән сонра ағсаггал аиләдәки вәзијјәтлә марагланмалы вә лазым ҝәләрсә, јенә көмәк әлини узатмалыдыр.\n15 Ушагларыны руһән мөһкәмләндирмәк үчүн валидејнләр онлары неҹә «ислаһ» едә биләрләр? Туталым, сиз јенијетмә гызынызы тәһлүкәли достлугдан чәкиндирмәк истәјирсиниз. Бунун үчүн, илк нөвбәдә, вәзијјәтдән һалы олмалысыныз. Сонра әҝәр нараһатчылыға бир сәбәб варса, «Ҝәнҹләрин суаллары. Практики мәсләһәтләр» китабынын 2-ҹи ҹилди (рус.) әсасында онунла сөһбәт един. Нөвбәти ҝүнләрдә исә онунла бирҝә даһа чох вахт кечирин. Хидмәтдә оланда вә ја аиләликҹә истираһәт едәндә онун әһвал-руһијјәсинин неҹә олдуғуну мүшаһидә един. Әҝәр сәбир вә хејирхаһлыг ҝөстәрсәниз, гызыныз ону севдијинизи вә гајғысына галдығынызы дујаҹаг. Бу, ону мәсләһәтинизә гулаг асмаға вә һәјатындакы тәһлүкәләрдән гачмаға тәшвиг едәҹәк.\nВалидејнләр ушагларына хејирхаһлыг ҝөстәрмәклә вә «салеһлик»лә тәрбијә етмәк үчүн Мүгәддәс Китабдан истифадә етмәклә онлара проблемләрдән гачынмаға көмәк едирләр (15-ҹи абзаса бах)\n16 Бу ҹүр сәбир вә хејирхаһлыг ҝөстәрмәклә биз сағламлығына ҝөрә нараһат олан, ишини итирдији үчүн мәјуслуға гапылан вә Мүгәддәс Китабын мүәјјән тәлимләрини гәбул етмәкдә чәтинлик чәкән инсанлары руһландыра биләрик. Јеһованын Кәламындан «ислаһ» етмәк үчүн истифадә етмәк Онун халгына бөјүк фајда ҝәтирир.\n«САЛЕҺЛИК ЈОЛУНДА ТӘРБИЈӘ ҮЧҮН ФАЈДАЛЫДЫР»\n17. Нә үчүн тәрбијәни миннәтдарлыгла гәбул етмәлијик?\n17 «Ҹәза о анда инсана севинҹ јох, гәм ҝәтирир. Амма сонрадан ондан ибрәт ҝөтүрәнләрдә сүлһүн бәһрәси олан салеһлик јетишдирир» (Ибр. 12:11). Јеткин јашда олан мәсиһчиләрин әксәријјәти мәсиһчи валидејнләриндән алдыглары тәрбијәнин онлара чох көмәји дәјдијини етираф едирләр. Јеһованын мәсиһчи ағсаггаллар васитәсилә вердији тәрбијәни гәбул етмәклә һәјат јолунда галаҹағыг (Сүл. мәс. 4:13).\n18, 19. а) Сүлејманын мәсәлләри 18:13 ајәсинә әсасән «салеһлик»лә тәрбијә етмәк нә үчүн ваҹибдир? б) Ҝүнаһ ишләтмиш инсанла сөһбәт едәркән ағсаггалын һәлимлик вә мәһәббәт тәзаһүр етдирмәси чох вахт һансы фајданы ҝәтирир?\n18 Јахшы тәрбијә вермәк әсил мәһарәт тәләб едир. Јеһова мәсиһчиләрә «салеһлик»лә тәрбијә етмәји тапшырыб (2 Тим. 3:16). Буна ҝөрә дә тәрбијә верәркән биз Мүгәддәс Китаб принсипләрини әлдә рәһбәр тутмалыјыг. Белә принсипләрдән бири Сүлејманын мәсәлләри 18:13 ајәсиндә јазылыб: «Ешитмәздән габаг ҹаваб вермәк сәфеһлик вә рүсвајчылыгдыр». Беләликлә, ағсаггаллар ҹидди ҝүнаһда тәгсирләндирилән инсанла сөһбәт етмәздән өнҹә, мәсәләни һәртәрәфли арашдырмалыдырлар (Ганун. т. 13:14). Јалныз бундан сонра онлар «салеһлик»лә тәрбијә верә биләрләр.\n19 Бундан әлавә, Аллаһын Кәламы мәсиһчи ағсаггаллара башгаларына һәлимликлә тәрбијә вермәји тапшырыр. (2 Тимотејә 2:24—26 ајәләрини оху.) Дүздүр, ҝүнаһ ишләдән инсан Јеһованын адыны рүсвај едә вә башгаларыны јаралаја биләр. Бунунла белә, һәмин инсана мәсләһәт верәркән ағсаггал гәзәбләниб өзүндән чыхарса, бунун она һеч бир хејри олмаз. Анҹаг ағсаггал «Аллаһын хејирхаһлығы»ны тәглид етмәклә һәмин инсанын төвбә етмәсинә көмәк едәҹәк (Ром. 2:4).\n20. Ушаглары тәрбијә едәркән валидејнләр һансы принсипләри тәтбиг етмәлидирләр?\n20 Ушаглары «Јеһованын вердији тәрбијә вә өјүд-нәсиһәтлә» бөјүтмәк үчүн валидејнләр Мүгәддәс Китаб принсипләриндән истифадә етмәлидирләр (Ефес. 6:4). Мәсәлән, ата һеч вахт киминсә сөзү илә оғлуну ҹәзаландырмамалыдыр. Үстәлик, мәсиһчи аиләсиндә гәзәб вә зоракылыға јол верилмәмәлидир. «Јеһова чох нәвазишли вә мәрһәмәтлидир», ҝәнҹләри тәрбијә етмәк мәсулијјәти дашыјанлар да бу ҹүр мәһәббәт тәзаһүр етдирмәјә чалышмалыдырлар (Јаг. 5:11).\nЈЕҺОВАНЫН ГИЈМӘТЛИ ҺӘДИЈЈӘСИ\n21, 22. Мәзмур 119:97—104 ајәләриндәки һансы ифадә сәнин Јеһованын Кәламына олан һиссләрини тәсвир едир?\n21 Аллаһын хидмәтчиси олан бир нәфәр Јеһованын ганунларыны нә үчүн севдији барәдә данышыр. (Мәзмур 119:97—104 ајәләрини оху.) Һәмин ганунлары арашдырмагла о, мүдриклијә, дәрракә вә анлајыша јијәләнмишди. Орадакы мәсләһәтләрә риајәт етмәк ону бир чохларына үрәкағрысы ҝәтирән јанлыш јолдан чәкиндирмишди. Мүгәддәс Јазылары арашдырмаг, сөзүн әсил мәнасында, она зөвг верир вә орадакы мәсләһәтләрә риајәт етмәк она фајда ҝәтирирди. Буна ҝөрә дә о, өмрүнүн сонуна гәдәр Аллаһын ганунларына риајәт етмәјә гәтијјәтли иди.\n22 Сән «Мүгәддәс Јазылардакы һәр кәлмә»ни гијмәтләндирирсәнми? Белә етмәклә Аллаһын нијјәтләрини јеринә јетирәҹәјинә иманын артаҹаг. Аллаһдан илһам алмыш бу мәсләһәтләр сәни өлүмә апаран ҝүнаһдан горујаҹаг. Мүгәддәс Јазыларын васитәсилә башгаларына иман јолуна гәдәм гојмаға вә орада аддымламаға көмәк едә биләрсән. Ҝәлин мүдрик вә мәһәббәтли Јеһова Аллаһымыза хидмәт етдијимиз мүддәтдә «Мүгәддәс Јазылардакы һәр кәлмә»дән там фајдаланаг.\n^ абз. 1 «Јеһованын ирадәсини јеринә јетирмәк үчүн тәшкил олунмушуг» китабынын 79-ҹу сәһифәсинә (рус.) бах.\n^ абз. 7 Иса тәлим верәркән тез-тез «неҹә билирсиниз?», «буна нә дејәрсиниз?», «нә дүшүнүрсүнүз?» кими суаллардан истифадә едирди (Мат. 18:12; 21:28; 22:42).\n^ абз. 10 Павелин мәктубларында ҝүнаһлы мејилләримизлә мүбаризә апармаг үчүн чохлу руһландырыҹы фикирләр вар (Ром. 6:12; Галат. 5:16—18). Ағлабатандыр ки, Павел башгаларына вердији мәсләһәтләрә өзү дә риајәт едирди (Ром. 2:21).\nҜӨЗӘТЧИ ГҮЛЛӘСИ (ТӘЛИМ НӘШРИ) апрел 2013


Q=17	C=5	SS=5	LS=5	PS=11	DC=0	LC=0	SD=0	BS=1	G0=16	G1=9	G2=6	DLID=az_RU	BODY=Амус 8 | Онлајн Мүгәддәс Китаб | Јени дүнја тәрҹүмәси\nБир сәбәт јај мејвәси (1—3)\nЗүлмкарлар мәһкум едилир (4—14)\nРуһани аҹлыг (11)\n8 Күлли-Ихтијар Јеһова мәнә буну ҝөстәрди: бир сәбәт јај мејвәси ҝөрдүм. 2 О, мәнә деди: “Амус, нә ҝөрүрсән?” Мән дедим: “Бир сәбәт јај мејвәси”. Онда Јеһова мәнә деди: “Халгым Исраилин сону чатыб. Даһа онлары әфв етмәјәҹәјәм”.+ 3 Күлли-Ихтијар Јеһова бәјан едир: “О ҝүн мәбәд нәғмәләри аһ-наләјә дөнәҹәк.+ Һәр јанда ҹәсәдләр атылыб галаҹаг.+ Сус!” 4 “Ешидин, сиз, еј касыбы әзәнләр,Өлкәдәки фағырларын мәһвинә баис оланлар.+ 5 Сиз дејирсиниз: “Бу тәзә ај мәрасими+ гуртарсајды, буғдамызы сатардыг.Шәнбә+ кечсәјди, тахылымызы сатардыг. Чәкини азалдардыг,Гијмәти галдырардыг,Әјри тәрәзи илә кәләк ҝәләрдик.+ 6 Јохсулу ҝүмүшә,Касыбы бир ҹүт сәндәлә алардыг,+Тахылын зирзибилини дә сатардыг”. 7 Јеһова Јагубун ифтихарына анд ичиб дејир:+“Онларын әмәлләрини һеч вахт унутмајаҹағам.+ 8 Буна ҝөрә өлкә тир-тир әсәҹәк,Һәр бир сакин јас тутаҹаг.+ Һамы Нилин сулары кими галхаҹаг,Мисирдәки Нил кими дашыб чәкиләҹәк”.+ 9 Күлли-Ихтијар Јеһова бәјан едир:“О ҝүн елә едәҹәјәм ки, ҝүнүн ҝүнорта чағы ҝүнәш батаҹаг,Ишыглы ҝүндә өлкәни зүлмәтә гәрг едәҹәјәм.+ 10 Бајрамларынызы јаса,+Маһныларынызы ағыја дөндәрәҹәјәм. Бүтүн белләрә чул бағлајаҹағам, бүтүн башлары даз едәҹәјәм.Јеҝанә өвлады үчүн јас тутан адам кими олаҹаглар,О ҝүн аҹы бир ҝүн олаҹаг”. 11 Күлли-Ихтијар Јеһова бәјан едир: “Елә ҝүнләр ҝәлир ки,Мән өлкәјә аҹлыг ҝөндәрәҹәјәм.Халг чөрәјә вә суја јох,Јеһованын сөзләринә һәсрәт галаҹаг.+ 12 Дәниздән-дәнизәШималдан шәргә гәдәр сәрҝәрдан ҝәзәҹәкләр. Онлар Јеһованын сөзүнү ахтара-ахтара долашаҹаглар, лакин тапмајаҹаглар. 13 О ҝүн ҝөзәл-ҝөјчәк гызлар,Ҹаван оғланлар сусузлугдан һушуну итирәҹәк. 14 Онлар Сәмәријјәнин+ сахта аллаһларына анд ичиб дејирләр:“Еј Дан+, сәнин аллаһын һаггы!” “Биир-Сәбаја+ ҝедән јол һаггы!” Онлар һөкмән јыхылаҹаг, бир даһа дурмајаҹаглар!”+


Q=14	C=14	SS=0	LS=0	PS=0	DC=0	LC=0	SD=0	BS=1	G0=3	G1=2	G2=2	DLID=az_RU	BODY=Nur-az.com - “Түрк сәфирини ХИН-ә чағырмышыг”\n“Түрк сәфирини ХИН-ә чағырмышыг”\nТерроризмлә мүбаризә бәһанәси илә башга өлкәләрин суверенлијини позмаг гәбуледилмәздир.\nБуну журналистләрә ачыгламасында Иран Хариҹи Ишләр Назирлијинин рәсми нүмајәндәси Бәһрам Гасыми сөјләјиб. О, һәмчинин Түркијәнин Ирандакы сәфири Рза Һакан Тәкинин Хариҹи Ишләр Назирлијинә чағырылмасы иддиаларына да ҹаваб вериб:\n“Түркијә сәфири кечән һәфтә назирлијә чағырылыб. Онунла мүхтәлиф мөвзуларда мүзакирә апарылыб. Түркијә сәфири мәлуматлы олдуғу мәсәләләрдә суалларымызы ҹавабландырыб, диҝәр мәсәләләрә исә Анкара илә ҝөрүшдүкдән сонра ҹаваб верәҹәјини билдириб”.\nГејд едәк ки, бундан өнҹә Түркијә сәфиринин Иран ХИН-нә чағырылдығы һаггында мәлумат јајылса да, сонрадан бу, Түркијә мәтбуаты тәрәфиндән тәкзиб едилиб.\n406 дәфә бахылыб


Q=3	C=3	SS=1	LS=0	PS=1	DC=0	LC=0	SD=0	BS=2	G0=50	G1=32	G2=11	DLID=az_RU	BODY=Сәрдабә бошдур — Мәсиһ дирилиб! | Иса пејғәмбәрин һәјаты\nМӘТТА 28:3—15 МАРК 16:5—8 ЛУКА 24:4—12 ЈӘҺЈА 20:2—18\nИСА ПЕЈҒӘМБӘР ДИРИЛИБ\nСӘРДАБӘНИН ЈАНЫНДА БАШ ВЕРӘНЛӘР\nИСА ПЕЈҒӘМБӘР БИР НЕЧӘ ГАДЫНА ҜӨРҮНҮР\nСәрдабә бошдур! Буну ҝөрән гадынлар мәәттәл галыр. Мәҹдәлли Мәрјәм гачыб Бутрусу вә Иса Мәсиһин севдији о бири шаҝирди — һәвари Јәһјаны тапыр (Јәһја 20:2). Амма сәрдабәнин јанында галан диҝәр гадынлар бир мәләји ҝөрүрләр. Һәмчинин сәрдабәнин ичиндә ағ әба ҝејмиш башга бир мәләк вар (Марк 16:5).\nМәләкләрдән бири онлара дејир: «Горхмајын! Мән билирәм ки, сиз дирәкдә едам едилмиш Исаны ахтарырсыныз. О, бурада јохдур. Өзүнүн дедији кими дирилиб. Ҝәлин онун гојулдуғу јерә бахын. Сонра исә тез ҝедин, шаҝирдләрә онун дирилдијини сөјләјин. Онлара дејин: “Иса сизин габағынызҹа Ҹәлиләјә ҝедир, ону орада ҝөрәҹәксиниз”» (Мәтта 28:5—7). Гадынлар сәрдабәдән чыхыб гача-гача ҝедирләр. Һиссләр онлары чулғалајыб, онлар тир-тир әсирләр (Марк 16:8).\nБу арада Мәҹдәлли Мәрјәм Бутрусла Јәһјаны тапыр. Тәнҝнәфәс онлара хәбәр верир: «Ағаны сәрдабәдән ҝөтүрүбләр, билмирик апарыб һара гојублар» (Јәһја 20:2). Буну ешитҹәк һәвариләрин икиси дә гачыр. Ҝөрүнүр, Јәһја даһа тез гачыр вә сәрдабәјә биринҹи чатыр. Јәһја ичәри бојланыр вә орада кәтан парчаны ҝөрүр, амма ичәри ҝирмир.\nБутрус ора ҝәлиб чатан кими ичәри ҝирир. О, јердәки парчаны вә Иса пејғәмбәрин башыны өртән дәсмалы ҝөрүр. Јәһја да ичәри ҝирир вә Мәрјәмин сөзләринин доғрулуғуна әмин олур. Амма нә Бутрус, нә дә Јәһја баша дүшмүр ки, Иса Мәсиһ дирилиб. Һәрчәнд Иса дириләҹәјини дәфәләрлә онлара демишди (Мәтта 16:21). Бу һәвариләр чашбаш һалда евә гајыдырлар. Јенидән сәрдабәјә ҝәлмиш Мәҹдәлли Мәрјәм исә орада галыр.\nБу арада о бири гадынлар Иса Мәсиһин дирилдијини шаҝирдләрә данышмаға тәләсирләр. Јолда Мәсиһ гаршыларына чыхыб онлары саламлајыр. Гадынлар онун өнүндә диз чөкүрләр. Иса Мәсиһ онлара дејир: «Горхмајын, ҝедин гардашларыма дејин ки, Ҹәлиләјә ҝетсинләр. Орада мәни ҝөрәҹәкләр» (Мәтта 28:9, 10).\nБундан әввәл зәлзәлә башлајанда вә мәләкләр ҝөрүнәндә сәрдабәни горујан ҝөзәтчиләрин горхудан аз гала бағры чатламышды. Онлар өзләринә ҝәләндә шәһәрә ҝедиб баш верән һадисәни бөјүк каһинләрә чатдырырлар. Бөјүк каһинләр јәһуди ағсаггалларыны чағырыб мәшвәрәтләширләр вә гәрара ҝәлирләр ки, әсҝәрләрә рүшвәт вериб бу мәсәлини өрт-басдыр етсинләр. Әсҝәрләрә тапшырырлар: «Белә дејәрсиниз: “Ҝеҹә биз јатанда онун шаҝирдләри ҝәлиб ҹәсәди оғурладылар”» (Мәтта 28:4, 11, 13).\nРома әсҝәри нөвбә башында јатардыса, ону едам едә биләрдиләр. Буна ҝөрә дә каһинләр онлара сөз верирләр: «Архајын олун, әҝәр бу [јатмағыныз барәдә јалан], валинин гулағына чатса, биз һәр шеји она баша саларыг» (Мәтта 28:14). Әсҝәрләр рүшвәт алыб һәр шеји каһинләрин дедији кими едирләр. Бунун нәтиҹәсиндә јәһудиләр арасында шајиә јајылыр ки, Иса Мәсиһин ҹәсәдини оғурлајыблар.\nСәрдабәнин јанында галан Мәҹдәлли Мәрјәм гәм-гүссә ичиндәдир. О әјилиб сәрдабәнин ичинә бојлананда ағ либаслы ики мәләк ҝөрүр. Мәләкләрдән бири Иса Мәсиһин ҹәсәди гојулдуғу јерин баш тәрәфиндә, о бириси ајаг тәрәфиндә отуруб. Онлар сорушурлар: «Нијә ағлајырсан?» Мәрјәм ҹаваб верир: «Ағамы апарыблар, билмирәм һара гојублар». Сонра чөнәндә башга бир адамы ҝөрүр. О да бајаг мәләјин вердији суалы тәкрарлајыр вә сонра сорушур: «Кими ахтарырсан?» Мәрјәм елә билир ки, бу, бағбандыр вә она дејир: «Аға, әҝәр ону сән апармысанса, де һара гојмусан, мән ҝедим ону ҝөтүрүм» (Јәһја 20:13—15).\nӘслиндә, һал-һазырда Мәрјәм дирилмиш Иса Мәсиһлә данышыр, амма ону танымыр. Лакин Иса Мәсиһ «Мәрјәм!» дејәндә Мәрјәм һәмин адамын ону чағырмаг тәрзиндән онун ким олдуғуну баша дүшүр вә чөнүб ибраниҹә: «Раббуни!» — дејә севинә-севинә чығырыр. (Раббуни «устад» демәкдир.) Лакин о горхур ки, Иса Мәсиһ инди ҝөјә галхаҹаг, буна ҝөрә дә тез ону тутур. Иса Мәсиһ исә она дејир: «Тутма мәни. Мән ки һәлә Атамын јанына галхмырам. Гардашларымын јанына ҝет вә онлара де: “Мән өз Атамын вә сизин Атанызын, өз Аллаһымын вә сизин Аллаһынызын јанына ҝедирәм”» (Јәһја 20:16, 17).\nМәрјәм һәвариләрлә диҝәр шаҝирдләрин топлашдыглары јерә гачыр. О, «Мән Ағаны ҝөрдүм!» дејәрәк диҝәр гадынларын Иса Мәсиһин дирилмәси илә бағлы сөјләдикләринә әлавә едир (Јәһја 20:18). Анҹаг һәвариләр гадынларын дедикләрини бош шеј саныр (Лука 24:11).\nМәҹдәлли Мәрјәм сәрдабәни бош ҝөрәндә нә едир вә диҝәр гадынлар нәјин шаһиди олурлар?\nСәрдабәнин бош олдуғуну ҝөрәндә Бутрусла Јәһја нә едир?\nДиҝәр гадынлар јолда кимә раст ҝәлирләр вә Мәҹдәлли Мәрјәм сәрдабәнин јанында тәк оланда нә баш верир?\nШаҝирдләр гадынларын ҝәтирдији хәбәрләрә неҹә јанашырлар?\nИсанын шаҝирдләри Аллаһын ону дирилтдијинә неҹә әмин олдулар?


Q=1	C=1	SS=0	LS=0	PS=0	DC=0	LC=0	SD=0	BS=1	G0=76	G1=52	G2=19	DLID=az_RU	BODY=Пислик едәнләр дәјишә биләрләр? Ушаглар нәји билмәлидирләр\nҺАМЫ јахшы ишләр ҝөрсәјди, әла оларды, елә дејил? ~ Лакин елә адам јохдур ки, һәмишә јахшы ишләр ҝөрсүн. Билирсән, нијә јахшы иш ҝөрмәк истәсәк дә, һәрдән һамымыз пис ишләр тутуруг? ~ Чүнки һәр биримиз ҝүнаһлы доғулмушуг. Амма бәзи адамлар олдугҹа чох пис ишләр тутурлар. Онлар башгаларына нифрәт едир вә гәсдән онлара пислик едирләр. Сәнҹә, онлар дәјишиб јахшы адам ола биләрләр? ~\nШәклә бах. Орада Стефаны дашлајан адамларын палтарларыны горујан бир ҹаваны ҝөрәҹәксән. Јәһудиләр ону Шаул, ромалылар исә Павел адландырырлар. Бөјүк Мүәллимин шаҝирди Стефанын өлдүрүлмәси онун үрәјинҹәдир. Ҝәл ҝөрәк Шаул нәјә ҝөрә белә пис иш тутур.\nШаул јәһудиләрин фәрисеј адланан дини групуна аиддир. Фәрисејләрин әлиндә Аллаһын Кәламы олса да, онлар өз дин рәһбәрләринин өјрәтдикләринә даһа чох үстүнлүк верирдиләр. Буна ҝөрә дә Шаулун әмәлләри пис иди.\nСтефан Јерусәлимдә һәбс олунанда Шаул да орада иди. Стефаны мәһкәмә гаршысына чыхардылар. Орада һакимләрдән бәзиләри фәрисејләр иди. Онлар Стефан һаггында пис шејләр сөјләсәләр дә, о горхуја дүшмәди. Әксинә, ҹәсарәтлә данышараг Јеһова Аллаһ вә Иса Мәсиһ һаггында әсаслы шаһидлик верди.\nАмма онун дедији шејләр һәмин һакимләрин хошуна ҝәлмәди. Онларын Иса һаггында артыг кифајәт гәдәр мәлуматы вар иди. Әслинә галса, бундан бир аз әввәл елә онларын өзләри Исаны өлдүрмүшдүләр! Лакин сонра Јеһова Исаны ҝөјә галдырды. Инди, өз јолларындан дөнмәк әвәзинә, һакимләр Исанын шаҝирдләри илә мүбаризә апарырдылар.\nҺакимләр Стефаны гамарлајыб шәһәрдән кәнара сүрүдүләр. Ону елә мөһкәм вурдулар ки, о, јерә јыхылды вә ону дашламаға башладылар. Шаул исә, шәкилдә ҝөрдүјүн кими, гырагда дајаныб онлара бахырды. Онун фикринҹә, Стефан өлмәли иди.\nНәјә ҝөрә Шаул Стефанын өлүмә лајиг олдуғуну дүшүнүрдү?\nБилирсән, Шаул нә үчүн белә дүшүнүрдү? ~ Шаул бүтүн һәјаты боју фәрисеј олмушду вә инанырды ки, фәрисејләрин өјрәтдикләри һәгигәтдир. О, һәмин адамлара нүмунә кими бахырды, буна ҝөрә дә онлар кими давранырды (Һәвариләрин ишләри 7:54—60).\nСтефан өлдүрүлдүкдән сонра Шаул нә етди? ~ О, Исанын јердә галан шаҝирдләрини дә арадан ҝөтүрмәјә чалышырды! О, бирбаш онларын евләринә ҝирир, кишиләри вә гадынлары сүрүјүб күчәјә чыхарырды. Сонра онлары зиндана салдырырды. Мәһз буна ҝөрә дә шаҝирдләрдән чоху Јерусәлимдән чыхыб ҝетмәјә мәҹбур олду. Лакин онлар Иса һаггында тәблиғ етмәји дајандырмырдылар (Һәвариләрин ишләри 8:1—4).\nБуну ҝөрән Шаулун Исанын шаҝирдләринә олан нифрәти даһа да артырды. Буна ҝөрә дә о, баш каһин Гајафанын јанына ҝедиб, Дәмәшг шәһәриндәки мәсиһчиләри һәбс етмәк үчүн ондан иҹазә алды. Шаул мәсиһчиләри Јерусәлимә ҝәтирмәк истәјирди ки, онлары ҹәзаландырсынлар. Амма Дәмәшгә ҝедән јолда онун башына гәрибә һадисә ҝәлди.\nШаулла данышан кимдир вә о, Шаулу нә етмәјә ҝөндәрир?\nГәфләтән ҝөјдән ишыг нур сачды вә бир сәс деди: «Шаул, Шаул! Нә үчүн Мәни тәгиб едирсән?» Ҝөјдән данышан Исанын өзү иди! Ишыг елә ҝур иди ки, Шаулун ҝөзләри тутулду вә ону Дәмәшгә јанындакы адамлар апардылар.\nҮч ҝүн сонра Иса Дәмәшгдә јашајан Һананја адлы адама ҝөрүнтүдә ҝөрүндү. Иса Һананјаја тапшырды ки, Шаула баш чәксин, ҝөзләрини ачыб онунла данышсын. Һананја Шаулла данышанда о, Иса һаггында һәгигәти гәбул етди. Онун ҝөзләри ачылды. Шаулун һәјаты бүсбүтүн дәјишди вә о, Аллаһын садиг хидмәтчиси олду (Һәвариләрин ишләри 9:1—22).\nИнди баша дүшдүн, нәјә ҝөрә Шаул пис ишләр ҝөрүрдү? ~ Она ҝөрә ки, она дүзҝүн олмајан шејләр өјрәтмишдиләр. О, Аллаһа садиг олмајан инсанларын јолу илә ҝедирди. Һәм дә елә адамларла отуруб-дурурду ки, онлар инсанларын фикрини Аллаһын Кәламындан үстүн тутурду. Бәс нә үчүн башга фәрисејләр Аллаһа гаршы мүбаризә апармаға давам етсәләр дә, Шаул өз һәјатыны дәјишиб јахшы ишләр ҝөрмәјә башлады? ~ Чүнки Шаул һәгигәтә нифрәт етмирди. Буна ҝөрә дә һәгигәти билән кими ону гәбул етди.\nБилирсән, Шаул сонралар ким олду? ~ Бәли, о, Исанын һәвариси олан һәвари Павел кими танынмаға башлады. Бир шеји дә унутма, Мүгәддәс Китабы јазанларын ичиндә ән чох китаб јазан елә Павел олмушдур.\nШаула бәнзәјән бир чох инсанлар да һәјатларыны дәјишә биләрләр. Амма бу, асан дејил, чүнки елә бир шәхс вар ки, инсанларын пис иш ҝөрмәси үчүн һәр шејә әл атыр. Билирсән, о кимдир? ~ Дәмәшгә ҝедән јолда Шаула ҝөрүнәндә Иса онун һаггында данышмышды. Орада Иса ҝөјдән Шаула демишди: ‘Сәни инсанларын ҝөзләрини ачмаға ҝөндәрирәм ки, онлар гаранлыгдан нура, Шејтанын һакимијјәтиндән Аллаһа тәрәф дөнсүнләр’ (Һәвариләрин ишләри 26:17, 18).\nБәли, бүтүн инсанлары пис иш ҝөрмәјә сөвг едән Шејтан Иблисдир. Һәрдән елә олур ки, дүзҝүн давранмаг сәнин үчүн чәтин олсун? ~ Һамымыза чәтин олур. Буну чәтин едән Шејтандыр. Амма дүзҝүн давранмағын һәмишә асан олмамасынын башга бир сәбәби дә вар. Билирсән, һансы сәбәбдир? ~ Бу, һамымызын ҝүнаһлы доғулмасыдыр.\nҜүнаһлы олдуғумуза ҝөрә чох вахт пис иш тутмаг дүзҝүн давранмагдан асан олур. Белә исә биз нә етмәлијик? ~ Бәли, дүзҝүн давранмаг үчүн мүбаризә апармалыјыг. Белә етсәк, әмин ола биләрик ки, бизи севән Иса көмәјимизә чатаҹаг.\nИса јер үзүндә оланда пис ишләр ҝөрән, лакин сонра јахшылыға доғру дәјишән инсанлары севдијини ҝөстәрмишди. Һәјатларыны дәјишмәјин онлар үчүн нә гәдәр чәтин олдуғуну о, јахшы билирди. Мәсәлән, о заман чохлу кишиләрлә ҹинси әлагәјә ҝирән гадынлар вар иди. Сөзсүз ки, бу, дүзҝүн дејилди. Мүгәддәс Китабда белә гадынлар фаһишә адланыр.\nИса нә үчүн пис ишләр ҝөрән бу гадыны бағышлады?\nБир дәфә, белә гадынлардан бири Иса һаггында ешидиб фәрисејин евинә, онун јанына ҝәлди. О, Исанын ајагларыны јағлады вә сачлары илә онун ајагларына төкүлән ҝөз јашларыны силди. О, етдији ҝүнаһларына ҝөрә чох пешман иди, буна ҝөрә дә Иса ону бағышлады. Лакин фәрисејләрин фикринҹә, о, бағышланмаға лајиг дејилди (Лука 7:36—50).\nБилирсән, Иса фәрисејләрин бәзиләринә нә деди? ~ О, онлара деди: «Фаһишәләр Аллаһын Сәлтәнәтинә сиздән габаг ҝирирләр» (Матта 21:31). Иса она ҝөрә белә деди ки, фаһишәләр она инаныр вә пис јолларындан дөнүрдүләр. Фәрисејләр исә Исанын шаҝирдләринә пислик етмәкдән галмырдылар.\nБеләликлә, Мүгәддәс Китаб һәрәкәтимизин пис олдуғуну дејәндә биз дәјишмәјә һазыр олмалыјыг. Һәмчинин Јеһованын биздән нә ҝөзләдијини биләндә дә Онун истәјини һәвәслә јеринә јетирмәлијик. Белә олан һалда, Јеһованын үрәјини севиндирәҹәјик, О да бизә әбәди һәјат бәхш едәҹәк.\nПис шејләрдән узаг дура билмәк үчүн ҝәл бирликдә Мәзмур 119:9—11; Сүлејманын мәсәлләри 3:5—7 вә 12:15 ајәләрини охујаг.\nАллаһа мәгбул олмаг үчүн нә етмәлијик?\nАллаһ бәзи шејләрә нифрәт едир, бәзиләриндән разы галыр.\nДәмәшгә ҝедән јолда


Q=0	C=0	SS=0	LS=0	PS=0	DC=0	LC=0	SD=0	BS=0	G0=3	G1=3	G2=3	DLID=az_RU	BODY=Fevral 19, 2018 - 7:57 PM Хәбәрин коду : 882617 Мәнбә : Eastnews "ТАСС "-а истинадла Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Ираг Күрдүстаны һава лиманларындан гадағаларын ҝөтүрүләҹәји барәдә Һејдәр әл-Абади бәјанат вериб.\n“Јахын заманда Әрбил вә Сүлејманијјәдә олан һава лиманлары бејнәлхалг учушлара ачаҹајыг. Бу, федерал һөкумәт нүмајәндәләрин иштиракынын орада тәмин едилмәсинә зәманәт алдыгдан сонра баш тутаҹаг”,-дејә Һејдәр әл-Абади билдириб.\nБундан әлавә, Ираг Баш назири гејд едиб ки, Ираг Күрдүстанында кечирилән азадлыг референдуму реҝиона ҹидди фәсадлара сәбәб олуб. Хатырладаг ки, Ираг мәркәзи һөкумәти Ираг Күрдүстанына гаршы санксјалары бу реҝионун өтән илин сентјабр ајында кечирдији мүстәгиллик референдумундан сонра тәтбиг едиб.


Q=10	C=10	SS=0	LS=0	PS=0	DC=0	LC=0	SD=0	BS=2	G0=2	G1=2	G2=2	DLID=az_RU	BODY=Nur-az.com - Иран алтернатив енержи еһтијатларыны артырыр- 19 јени стансија ачылаҹаг\n11 Август 2020 20 Зилһиҹҹә 1441 21 Мордад 1399\n02 Нојабр 2019\nИран алтернатив енержи еһтијатларыны артырыр- 19 јени стансија ачылаҹаг\nИран алтернатив енержи еһтијатларыны артырыр. Белә ки, бу ил 10 вилајәтдә 19 алтернатив енержили електрик стансија истисмара вериләҹәк.\nТренд-ин мәлуматына ҝөрә, буну Иранын Алтернатив Бәрпа олуна билән Енержиләр вә Електрик Енержисинин Истисмары Тәшкилатынын сөзчүсү Ҹәфәр Мәһәммәднежад Сигаруди дејиб.\nҸ.М.Сигарудинин сөзләринә ҝөрә, 19 лајиһәнин икиси күләк турбинли електрик стансијасы, бири кичик су електрик стансијасы, диҝәриләри исә ҝүнәш панелли електрик стансијалардыр.\nҸ.М.Сигаруди әлавә едиб ки, Шәрги Азәрбајҹан вилајәтиндә 50 мегаватлыг күләк турбинли електрик стансијасы истисмара вериләҹәк. Бу стансијаја тәхминән 80 милјон авро инвестисија јатырылыб вә 240 нәфәр ишлә тәмин олунаҹаг.\nОнун сөзләринә ҝөрә, Иранын “Мапна” ширкәти тәрәфиндән инша олунан бу стансијанын фәалијјәтә башламасы илә илдә 89 мин тон истихана газынын һаваја атылмасынын гаршысы алынаҹаг, 37 милјон тон тәбии газа вә 28,5 мин кубметр суја гәнаәт олунаҹаг.\nТәшкилат рәсмиси билдириб ки, бундан башга, Ҹәнуби Хорасан вилајәтиндә 1 јени ҝүнәш панелли вә бир әдәд күләк турбинли електрик стансијасы истисмара вериләҹәк. 1 мегаватлыг ҝүнәш панелли стансијаја тәхминән 800 мин авро инвестисија олунуб вә 30 нәфәр ишлә тәмин олунаҹаг.\n524 дәфә бахылыб


Q=8	C=5	SS=5	LS=1	PS=0	DC=0	LC=0	SD=0	BS=4	G0=124	G1=85	G2=32	DLID=az_RU	BODY=Сәбирлә ҝөзләмәјә әзмлисиниз? Јагуб 5:8 | Тәлим\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Алманија жест дили Америка жест дили Арҝентина жест дили Боливија жест дили Бразилија жест дили Венесуела жест дили Вјетнам Данимарка Еквадор жест дили Индонезија Исвеч Испанија жест дили Кирибати Колумбија жест дили Конго Кореја жест дили Куба жест дили Литва Македонија Маҹарыстан жест дили Мексика жест дили Мјанма Непал Нидерланд Ниҝериа пиҹини Норвеч Перу жест дили Полша жест дили Португалија жест дили Румынија жест дили Самоа Словакија жест дили Соломон Адалары пиҹини Тонга Тувалу Украјна Филиппин жест дили Финландија жест дили Фиҹи Франса жест дили Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман ами амһара африкаанс ајмара баса (Камерун) башгырд бенгал бикол болгар булу варај венда волајта га ган гуарани гуҹарат гырғыз дигорон дуала дхолуо еве едо ермәни естон занде зулу ибанаг ибо иврит илок инҝилис исланд исоко испан италјан кабре какчикел каннада каонде каталан кечуа (Анкаш) кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мам маратһ масатек (Хуаутла) мајја маҹар мбунда мегрел михе монгол море моту науатл (Хуастека) науатл (мәркәзи) науатл (Ҝерерро) нгабар ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) пиҹин (Камерун) полјак португал пәнҹаб румын рус санго сапотек (Истм) свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тетум (Дили) тзелтал тив тигре тлапанек ток-писин тотонак тохолабал тсонга тумбука түрк түркмән урһобо фарс фин фон франсыз хорват чех чибемба чилуба чинјанја читонга читонга (Малави) чичева чол чуваш шона јао јапон јоруба јунан ҝүрҹү Ҹәнуби Африка жест дили ҹола Һаити креолу Һиндистан жест дили һауса һереро һилигајнон һинд һири-моту әрәб өзбәк\n«Сиз дә сәбирли олун» (ЈАГ. 5:8).\nНӘҒМӘ: 114, 79\nСәбирли олмаг нә демәкдир?\nЈеһованын гәдимдә јашамыш хидмәтчиләринә сәбирлә ҝөзләмәјә нә көмәк етмишди?\nЈеһова вә Иса Мәсиһин сәбирли олдуғу нәдән ҝөрүнүр?\n1, 2. а) Биздә «Нә вахтадәк?» суалынын јаранмасына сәбәб нә ола биләр? б) Нәјә ҝөрә Јеһованын кечмишдә јашамыш садиг хидмәтчиләринин дә бу суалы вермәси бизә тәсәлли верир?\n«НӘ ВАХТАДӘК?» Бу суалы Јеһованын садиг пејғәмбәрләри олан Әшија вә Һәбгуг вермишди (Әшј. 6:11; Һәб. 1:2). Давуд пејғәмбәр 13-ҹү мәзмуру јазанда дүз дөрд дәфә бу ифадәни ишләтмишди (Зәб. 13:1, 2). Иса Мәсиһ дә әтрафындакы инсанларын имансызлығыны ҝөрүб онлара бу суалы вермишди (Мәт. 17:17). Тәәҹҹүблү дејил ки, биз дә вахташыры олараг «Нә вахтадәк?» дејә аһ-налә едирик.\n2 Бәс инсаны «Нә вахтадәк?» демәјә нә вадар едә биләр? Ола билсин, һагсызлыгла үзләширик, јахуд гоҹалыг, хәстәлик бизи үзүр, бәлкә дә, ахырзаманын чәтинликләриндән јорулмушуг (2 Тим. 3:1). Ја да киминсә хасијјәти бизи тәнҝә ҝәтириб. Јеһованын фәрјадымызы дилә ҝәтирмәјимизи гәбаһәт сајмадығыны билмәк үрәјимизи раһатлашдырыр.\n3. Чәтин вәзијјәтлә үзләшәндә бизә нә көмәк едә биләр?\n3 Јухарыдакы вәзијјәтләрлә үзләшәндә бизә нә көмәк едә биләр? Исанын шаҝирди Јагуб демишди: «Беләликлә, гардашлар, Ағамызын һүзуру вахтына гәдәр сәбирли олун» (Јаг. 5:7). Бәли, һәр биримиздә бу илаһи хүсусијјәт олмалыдыр.\n4, 5. а) Сәбир һансы хүсусијјәтләрлә бағлыдыр? б) Шаҝирд Јагуб сәбирин ваҹиблијини һансы нүмунә әсасында изаһ едир? (Мәгаләнин әввәлиндәки шәклә бахын.)\n4 Мүгәддәс Китабда гејд олунур ки, сәбир мүгәддәс руһун бәһрәсидир. Аллаһын көмәји олмадан гејри-камил инсанлар јетәринҹә сәбирли ола билмәзләр. Сәбир Аллаһын әнамыдыр вә сәбирли олмаг Она олан севҝимизи сүбут едир. Һәмчинин сәбир башгаларына мәһәббәтимизин тәзаһүрүдүр. Сәбирсизлик мәһәббәт телләрини зәифләтдији һалда, сәбир ҝөстәрмәк онлары мөһкәмләндирир (1 Кор. 13:4; Гал. 5:22). Сәбир бир чох мәсиһи хүсусијјәтләриндә өзүнү бүрузә верир. Мәсәлән, чәтинликләрә мәрдликлә таб ҝәтирмәјә көмәк едән дөзүм хүсусијјәтиндә (Кол. 1:11; Јаг. 1:3, 4). Һагсызлыгла үзләшәндә һејиф чыхмамаг, истәнилән вәзијјәтдә мәтин галмаг да сәбирин тәзаһүрләриндәндир. Бундан әлавә, Мүгәддәс Китаб бизи чағырыр ки, биз ҝөзләмәјин лазым олдуғуну баша дүшәк. Сәбирин бу јөнү Јагуб 5:7, 8 ајәләриндә вурғуланыр. (Ајәләри охујун.)\n5 Јеһованын һәрәкәтә кечәҹәји вахты ҝөзләмәјин ваҹиб олдуғуну нә үчүн гәбул етмәлијик? Һәвари Јагуб бизим вәзијјәтимизи әкинчинин ишинә бәнзәдир. Әкинчи тохуму әкмәк үчүн нә гәдәр зәһмәт чәксә дә, һаванын неҹә кечәҹәји вә мәһсулун нә вахт јетишәҹәји ондан асылы дејил. О, вахты сүрәтләндирә билмәз. Әкинчи баша дүшүр ки, торпагдан «гијмәтли мәһсул» ҝөтүрмәк үчүн сәбирлә ҝөзләмәлидир. Биз дә баша дүшмәлијик ки, Јеһованын вәдләринин ҝерчәкләшәҹәји вахты тезләшдирмәк бизим әлимиздә дејил (Марк 13:32, 33; Һәв. 1:7). Одур ки, әкинчи кими, сәбирлә ҝөзләмәлијик.\n6. Микә пејғәмбәрин нүмунәсиндән нә өјрәнирик?\n6 Јашадығымыз зәманәдәки шәраит Микә пејғәмбәрин дөврү илә охшардыр. О, Әһәз падшаһын һакимијјәти заманы, рүшвәтхорлуғун баш алыб ҝетдији дөврдә јашамышды. Вәзијјәт о гәдәр бәрбад иди ки, Микә пејғәмбәр о дөврүн инсанлары һагда «әлләри пис ишләрдә маһирдир» дејә бәһс едир. (Микә 7:1—3 ајәләрини охујун.) Пејғәмбәр вәзијјәти дәјишмәјә гадир олмадығыны дәрк едирди. Бәс о, нә едә биләрди? О, демишди: «Мән исә ҝөзүмү Јеһоваја дикәҹәјәм, мәнә гуртулуш верән Аллаһы сәбирлә ҝөзләјәҹәјәм. Аллаһым мәни ешидәҹәк» (Мик. 7:7). Биз дә онун кими сәбирлә ҝөзләмәлијик.\n7. Јеһованын вәдләрини неҹә ҝөзләмәлијик?\n7 Әҝәр Микә пејғәмбәр кими иман саһибијиксә, Јеһованы һәвәслә ҝөзләјәҹәјик. Ахы биз едамыны ҝөзләјән мәһбусун вәзијјәтиндә дејилик. Мәһбусун ҝөзләмәкдән башга чыхыш јолу јохдур вә бу ҝөзләнтинин сону һеч дә үрәк ачан дејил. Бизим вәзијјәтимиз исә тамамилә фәрглидир! Биз Јеһованы ҝөзләјирик, чүнки билирик ки, О, әбәди һәјат вәдини дүз вахтында һәјата кечирәҹәк! Буна ҝөрә дә биз «һәр шејә севинҹлә вә сәбирлә» таб ҝәтиририк (Кол. 1:11, 12). Дејинә-дејинә ҝөзләмәк, Јеһованын нә үчүн тез һәрәкәтә кечмәдијинә ҝөрә ҝилејләнмәк исә Она ағыр ҝедәр (Кол. 3:12).\n8. Кечмишдә јашамыш мөмин инсанларын нүмунәсини арашдыраркән нәјә диггәт јетирмәлијик?\n8 Јеһованын ҝүнүнү сәбирлә ҝөзләмәјә бизә нә көмәк едә биләр? Кечмишдә јашамыш мөмин инсанларын нүмунәси. Онлар да Јеһованын вәдләринин јеринә јетмәсини сәбирлә ҝөзләмишдиләр (Ром. 15:4). Бу инсанларын нүмунәсини арашдыраркән нөвбәти амилләрә диггәт јетирин: 1) онлар нә гәдәр ҝөзләмәли олмушдулар, 2) нәјә ҝөрә ҝөзләмәјә һазыр идиләр вә 3) сәбирләри неҹә мүкафатландырылмышды.\nИбраһим пејғәмбәр нәвәләри Ејслә Јагубун дүнјаја ҝәлмәсини узун илләр ҝөзләмәли олмушду (9 вә 10-ҹу абзаслара бахын)\n9, 10. Ибраһим пејғәмбәрлә ханымы Сара Јеһованын вәдинин јеринә јетмәсини нә гәдәр ҝөзләмишдиләр?\n9 Ибраһим пејғәмбәрлә ханымы Саранын нүмунәси үзәриндә дүшүнәк. Онлар «вәдләри иман вә сәбирлә мирас аланлардан» идиләр. Јеһова Аллаһ пејғәмбәрә вәд вермишди ки, ону мүбарәк гылаҹаг вә өвладларыны чохалдаҹаг. Аллаһын Кәламында охујуруг ки, Ибраһим пејғәмбәр «сәбир ҝөстәрәндән сонра бу вәди алды» (Ибр. 6:12, 15). Вәдин ҝерчәкләшмәсини ҝөрмәк үчүн дә о сәбир ҝөстәрмәли иди, чүнки бу вәд дәрһал һәјата кечмәди. Јеһованын Ибраһимлә бағладығы әһд е. ә. 1943-ҹү илин 14 нисанында гүввәјә минди. Бу, Ибраһим пејғәмбәр, ханымы Сара вә ев әһлинин Фәрат чајыны кечиб Вәд едилмиш дијара ҝирдији вахта тәсадүф етмишди. Ибраһим пејғәмбәр 25 ил ҝөзләдикдән сонра, е. ә. 1918-ҹи илдә онун оғлу Исһаг доғулду. 60 илдән сонра исә, е. ә. 1858-ҹи илдә нәвәләри Ејс вә Јагуб дүнјаја ҝәлди (Ибр. 11:9).\n10 Бәс Ибраһим пејғәмбәр Вәд едилмиш дијарда торпаг мирас алды? Мүгәддәс Китаб бу суала белә ҹаваб верир: «[Јеһова] бурада [Ибраһимә] һеч бир мүлк, һәтта бир гарыш торпаг да мирас вермәди. Ибраһим пејғәмбәрин һәлә ушағы јох иди, амма Аллаһ вәд етди ки, бу торпағы она вә ондан сонра ҝәләҹәк өвладларына мирас верәҹәк» (Һәв. 7:5). Ибраһим пејғәмбәр Фәрат чајыны кечәндән јалныз 430 ил сонра онун нәсли бир халг олуб һәмин торпағы мирас алды (Чых. 12:40—42; Гал. 3:17).\n11. Ибраһим пејғәмбәр нә үчүн Јеһованы ҝөзләмәјә һазыр иди вә о, сәбринә ҝөрә һансы мүкафатлары алаҹаг?\n11 Ибраһим пејғәмбәр Јеһованын вәдинин јеринә јетирәҹәјинә әмин олдуғу үчүн Ону ҝөзләмәјә һазыр иди. Пејғәмбәрин Аллаһа иманы сонсуз иди. (Ибраниләрә 11:8—12 ајәләрини охујун.) Бахмајараг ки, бу вәдин там шәкилдә неҹә јеринә јетдијини өз ҝөзү илә ҝөрмәк она нәсиб олмады, о, өмрүнүн ахырынадәк сәбирлә ҝөзләди. Бир тәсәввүр един, Ибраһим пејғәмбәр јер үзү Ҹәннәтдә дириләндә неҹә севинәҹәк! Јәгин Мүгәддәс Китабда онун һаггында вә нәсли барәсиндә нә гәдәр мәлумат олдуғуну биләндә һејрәтләнәҹәк *. Бундан әлавә, Јеһованын вәд олунмуш өвладла бағлы вәдинин јеринә јетмәсиндә онун әвәзсиз ролу олдуғуну өјрәнәндә исә севинҹи јерә-ҝөјә сығмајаҹаг. Шүбһәсиз, о, бу гәдәр ҝөзләдијинә ҝөрә пешман олмајаҹаг.\n12, 13. Һәзрәти Јусиф нә үчүн сәбир етмәли иди вә о, һансы мүсбәт әһвал-руһијјәдә иди?\n12 Ибраһим пејғәмбәрин нәтиҹәси һәзрәти Јусиф дә сәбирлә ҝөзләмәјә һазыр иди. О, бөјүк һагсызлығын гурбаны олмушду. 17 јашы оланда гардашлары ону гул кими сатыр. Сонра Јусиф ағасынын арвадыны зорламаға ҹәһд ҝөстәрмәк бөһтаны илә һәбсә атырлар (Јар. 39:11—20; Зәб. 105:17, 18). Санки, о, салеһ әмәлләринә ҝөрә мүкафат алмаг әвәзинә, ҹәза алырды. Амма 13 ил сонра һәр шеј бирдән бирә дәјишилди. Һз. Јусиф зиндандан чыхды вә Мисирдә фирондан сонра икинҹи адам олду (Јар. 41:14, 37—43; Һәв. 7:9, 10).\n13 Ҝөрдүјү әдаләтсизликләр Јусифи гәддарлашдырды? Јеһоваја иманыны сарсытды? Гәтијјән! Бәс она сәбирлә ҝөзләмәјә нә көмәк еләди? Јеһоваја олан иманы! О баша дүшүрдү ки, һәр шеј Јеһованын нәзарәти алтындадыр. Буну гардашларына дедији сөзләрдән дә ҝөрмәк олар: «Горхмајын. Мәҝәр мән Аллаһам? Сиз мәнә пислик етмәк истәсәниз дә, Аллаһ һәр шеји хејрә дөндәрди. Ҝөрдүјүнүз кими нә гәдәр адамын һәјатыны хилас етди» (Јар. 50:19, 20). Бәли, Јусифин бу гәдәр ҝөзләмәјинә дәјирди.\n14, 15. а) Давуд пејғәмбәрин сәбри нә үчүн диггәтә лајигдир? б) Пејғәмбәрә сәбирлә ҝөзләмәјә нә көмәк еләди?\n14 Давуд пејғәмбәр дә бир чох һагсызлыгларын гурбаны олуб. Ҝәнҹ јашларында Исраилин нөвбәти падшаһы кими мәсһ олунмасына бахмајараг, о, јалныз 15 илдән сонра Јәһуда әһли үзәриндә падшаһ олмушду (2 Ишм. 2:3, 4). Һәмин илләр әрзиндә Талут падшаһ бир мүддәт ону тәгиб етмиш вә өлдүрмәјә ҹәһд ҝөстәрмишди *. Буна ҝөрә дә Давуд пејғәмбәр ҹаныны гуртармаг үчүн өз јурдундан дидәрҝин дүшмүш, ҝаһ гајаларда, ҝаһ да сәһралыгда јашамаг мәҹбуријјәтиндә галмышды. Талут падшаһ дөјүшдә һәлак оландан сонра да Давуд пејғәмбәр бүтүн Исраил халгы үзәриндә падшаһ олмаг үчүн 7 ил ҝөзләмәли олмушду (2 Ишм. 5:4, 5).\n15 Давуд пејғәмбәр нә үчүн сәбирлә ҝөзләмәјә һазыр иди? О, дөрд дәфә «нә вахтадәк» ифадәсини ишләтдији мәзмурда бу суала ҹаваб верир: «Сәнин мәһәббәтинә ҝүвәнирәм, үрәјим вердијин гуртулушдан шадланаҹаг. Јеһованын шәнинә нәғмә дејәрәм, јахшылығыны мәндән әсирҝәмәјиб» (Зәб. 13:5, 6). Давуд пејғәмбәр Јеһованын мәһәббәтинә ҝүвәнирди. О, гуртулушуну шадјаналыгла ҝөзләјирди вә Јеһованын она вердији ҝөзәл немәтләр үзәриндә дүшүнүрдү. Бәли, Давуд пејғәмбәр әбәс јерә ҝөзләмәдијинә әмин иди.\nЈеһова Аллаһ биздән сәбирли олмағы ҝөзләдији кими, Өзү дә сәбир ҝөстәрир\n16, 17. Јеһова вә Иса Мәсиһ сәбирлә ҝөзләмәјә даир бизә һансы ҝөзәл нүмунәни гојуб?\n16 Јеһова биздән сәбирли олмағы ҝөзләдији кими, Өзү дә сәбир ҝөстәрир. Бу саһәдә О, бизә нүмунәдир. (2 Бутрус 3:9 ајәсини охујун.) Јеһова мин илләрдир ки, Әдән бағында јаранан мәсәләнин там шәкилдә һәлл олунаҹағы, һәмчинин бүтүн дүнјада адынын уҹалаҹағы вахты «сәбирлә ҝөзләјир». Нәтиҹәдә, «үмидини Она бағлајанлар», јәни сәбирлә Ону ҝөзләјәнләр тәсәввүр едилмәјәҹәк дәрәҹәдә немәтләр алаҹаглар (Әшј. 30:18, һашијә).\n17 Иса Мәсиһ дә ҝөзләмәјә әзмли иди. Јер үзүндә сынаглар гаршысында сәдагәтини там горујандан вә ерамызын 33-ҹү илиндә фидјә гурбанлығынын дәјәрини Аллаһа тәгдим едәндән сонра падшаһ олмаг үчүн 1914-ҹү илә кими ҝөзләмишди (Һәв. 2:33—35; Ибр. 10:12, 13). Иса Мәсиһин дүшмәнләринин тамамилә мәһв олмасы исә јалныз онун Миниллик һакимијјәтинин сонунда баш верәҹәк (1 Кор. 15:25). Бу, аз мүддәт дејил. Амма ҝөзләмәјә дәјәр!\nБИЗӘ НӘ КӨМӘК ЕДӘҸӘК?\n18, 19. Сәбирлә ҝөзләмәјә һазыр олмаға бизә нә көмәк едә биләр?\n18 Шүбһәсиз, һәр биримиз сәбирли олмалы вә әзмлә ҝөзләмәлијик. Бәс бизә бу саһәдә нә көмәк едә биләр? Јеһовадан мүгәддәс руһ диләмәк. Унутмајын ки, сәбир мүгәддәс руһун бәһрәсидир (Ефес. 3:16; 6:18; 1 Салон. 5:17—19). Јеһоваја јалварын ки, сизә сәбирлә дөзмәјә көмәк еләсин.\n19 Һәмчинин Ибраһим, Јусиф вә Давуд пејғәмбәрә Јеһованын вәдләринин ҝерчәкләшмәсини сәбирлә ҝөзләмәјә нә көмәк етдијини унутмајын. Онлара Јеһоваја олан иманлары вә етибарлары көмәк етмишди. Бу инсанлар диггәтләрини өзләринә вә шәхси раһатлыгларына ҹәмләмәмишдиләр. Онларын алдығы бол немәтләр үзәриндә дүшүнмәк бизә сәбир ҝөстәрмәјә көмәк едәҹәк.\n20. Биздән нә тәләб олунур?\n20 Буна ҝөрә дә сынагларла мүбаризә апарсаныз да, сәбирли олмағы гаршыныза мәгсәд гојун. Ола билсин, бәзән биз дә «Еј Јеһова, нә вахтадәк?» дејә фәрјад едәҹәјик (Әшј. 6:11). Амма Јеһованын мүгәддәс руһунун вердији ҝүҹ сајәсиндә Әрәмја пејғәмбәр кими нөвбәти сөзләри дејәҹәјик: «Јеһова нәсибимдир... Одур ки, сәбир едиб Сәни ҝөзләјәҹәјәм» (Мәрс. 3:21, 24).\n^ абз. 11 Јарадылыш китабынын тәхминән 15 фәсли Ибраһим пејғәмбәрә һәср олунуб. Бундан әлавә, Инҹилдә Ибраһим пејғәмбәр һаггында 70 дәфәдән чох бәһс едилир.\n^ абз. 14 Талут падшаһ тахта чыхандан тәхминән ики ил сонра давранышы уҹбатындан Јеһованын ҝөзүндән дүшдү. Буна бахмајараг, Јеһова Талута өләнә кими, јәни 38 ил һакимијјәт сүрмәсинә иҹазә вермишди (1 Ишм. 13:1; Һәв. 13:21).


Q=18	C=0	SS=0	LS=11	PS=7	DC=0	LC=0	SD=0	BS=1	G0=25	G1=17	G2=7	DLID=az_RU	BODY=Һизгијал 29 | Онлајн Мүгәддәс Китаб | Јени дүнја тәрҹүмәси\nФирона гаршы пејғәмбәрлик (1—16)\nМисир Бабилә мүкафатдыр (17—21)\n29 Онунҹу илин онунҹу ајынын он икинҹи ҝүнүндә мәнә Јеһованын сөзү назил олду: 2 «Бәни-адәм, үзүнү Мисир һөкмдары фирона тутуб она вә бүтүн Мисирә+ гаршы пејғәмбәрлик ет. 3 Сөјлә ки, Күлли-Ихтијар Јеһова белә дејир: “Еј Мисир һөкмдары фирон,+ еј Нил архлары арасында узаныб“Нил мәним чајымдыр,ону мән өзүм үчүн јаратмышам”+ Дејән нәһәнҝ дәниз әждаһасы.+ 4 Мән сәнин чәнәнә гармаг тахаҹағам, Нилин балыгларыны пулҹугларына јапышдыраҹағам. Сонра исә сәни пулҹугларына јапышан бүтүн Нил балыглары илә бирҝә чајдан чыхараҹағам. 5 Сәни дә, Нилин балыгларыны да сәһраја атаҹағам. Чөлүн дүзүндә галаҹагсыныз, галыгларынызы јығыб-јығышдыран олмајаҹаг.+ Сизи вәһши һејванлара, гушлара јем едәҹәјәм.+ 6 Онда бүтүн мисирлиләр биләҹәк ки, Мән Јеһовајам,Чүнки дар ҝүндә онлар Исраил еви үчүн саман чөпүндән артыг бир шеј олмадылар.+ 7 Онлар әлиндән јапышанда сән сыныб парчаландын,Онларын күрәјини јараладын. Сәнә сөјкәнәндә сындын,Онларын ајағы бурхулду”.+ 8 Одур ки, Күлли-Ихтијар Јеһова белә дејир: “Үстүнә гылынҹ ҝөндәриб+ адамларын да, һејванларын да көкүнү кәсәҹәјәм. 9 Мисир чөл-бијабана чевриләҹәк.+ Онда биләҹәкләр ки, Мән Јеһовајам. Чүнки сән: “Нил мәнимдир. Ону мән јаратмышам” дејирсән.+ 10 Одур ки, Мән сәнә вә сәнин Нилинә гаршыјам. Мән Мигдолдан+ Асвана,+ Һәбәш сәрһәдинә кими Мисири хараба гојаҹағам,+ гураг, кимсәсиз сәһраја чевирәҹәјәм. 11 Ора нә бир адамын, нә дә бир һејванын ајағы дәјмәјәҹәк.+ Гырх ил орада һеч ким јашамајаҹаг. 12 Мисири харабалардан да хараба едәҹәјәм. Шәһәрләри гырх ил виранәләрдән дә виранә олаҹаг.+ Мисирлиләри халгларын арасына сәпәләјәҹәјәм, пәрән-пәрән едиб өлкәләрә јајаҹағам”.+ 13 Күлли-Ихтијар Јеһованын сөзү будур: “Гырх ил кечәндән сонра мисирлиләри сәпәләндикләри халгларын ичиндән јығаҹағам.+ 14 Мисирли әсирләри өз ата-баба јурдлары Патроса+ ҝәтирәҹәјәм. Орада онлар зәиф падшаһлыг гураҹаглар. 15 Мисир башга падшаһлыглардан зәиф олаҹаг, бир дә һеч бир халгын үстүндә ағалыг етмәјәҹәк.+ Онларын падшаһлығыны елә кичилдәҹәјәм ки, даһа халглары өзләринә табе етдирә билмәјәҹәкләр.+ 16 Мисир һеч вахт Исраил евинин ҝүвәнҹ јери олмајаҹаг.+ Һәмишә она баханда етдикләри хәта, көмәк үчүн мисирлиләрә үз тутдуглары јадларына дүшәҹәк. Онда исраиллиләр биләҹәкләр ки, Мән Күлли-Ихтијар Јеһовајам”». 17 Ијирми једдинҹи илин биринҹи ајынын биринҹи ҝүнү мәнә Јеһованын сөзү назил олду: 18 «Бәни-адәм, Бабил һөкмдары Навуходоносор+ Суру тутмаг үчүн ордусуна чох әзијјәт вериб. Һеч кимин башында түк галмајыб, чијинләринин дәриси сојулуб. Амма Сура+ ҝөрә чәкдикләри әзијјәт һеч олду, нә о, нә дә ордусу бундан бир хејир ҝөрмәди. 19 Одур ки, Күлли-Ихтијар Јеһова белә дејир: “Мисири Бабил падшаһы Навуходоносора+ верирәм. О, оранын сәрвәтини талајаҹаг, өлкәни гарәт едиб чохлу гәнимәт топлајаҹаг. Бу да онун ордусунун мүкафаты олаҹаг”. 20 Күлли-Ихтијар Јеһова бәјан едир: “Она зәһмәтинин һаггы олараг Мисири верирәм, чүнки Мәнә ҝөрә о, Сурла дөјүшүб”.+ 21 Һәмин ҝүн Мән Исраил евинә ҝүҹ* верәҹәјәм.+ Сәнин исә дилини ачаҹағам ки, онларын гаршысында данышасан. Онда биләҹәкләр ки, Мән Јеһовајам».\n^ Һәрфән: бујнуз.


Q=9	C=7	SS=9	LS=0	PS=0	DC=2	LC=0	SD=0	BS=1	G0=32	G1=12	G2=4	DLID=az_RU	BODY=Nur-az.com - Дәрдини гујуја данышан ағам!\n07 Октјабр 2016\nДәрдини гујуја данышан ағам!\n“Мејсәм! Мән гајыдана кими бу хәттдән ирәли ҝәлмә”.\nМејсәм дејир: “Бир ҝеҹә мөвлам Әмирәлмөминин (ә) мәни өзү илә Куфәдән гыраға апарды. Нәһајәт, Ҹөфә мәсҹидинә чатдыг. Һәзрәт үзүнү гибләјә тутуб, дөрд рәкәт намаз гылды. Салам вә тәсбиһдән сонра әлләрини галдырыб белә дуа етди: “Илаһи, Сәни неҹә чағырым? Һалбуки, сәнин хәтакар бәндәнәм. Вә Сәни неҹә чағырмајым? Һалбуки, Сәни таныјырам вә Сәнин ашигинәм. Илаһи! Ҝүнаһа булашмыш әл, үмид долу ҝөзлә Сәнә доғру ҝәлмишәм. Сән бүтүн немәтләрин саһиби, мән исә хәталарымын әсиријәм…”.\nİмам (ә) дуаны ахыра гәдәр охујуб гуртардыгдан сонра сәҹдәјә ҝетди вә үзүнү торпаға гојуб јүз дәфә “әл-әфв” деди. Даһа сонра галхды вә мәсҹиддән бајыра чыхды. Мән дә онун ардынҹа ҝедирдим. Нәһајәт, сәһранын ортасына чатдыг. Һәзрәт мәним гаршымда бир хәтт чәкәрәк деди: “Мејсәм! Мән гајыдана кими бу хәттдән ирәли ҝәлмә”. Һәзрәт (ә) өзү тәк ҝетди вә гаранлыгда ҝөзүмдән итди.\nБир аздан мәни нараһатлыг бүрүдү. Өзүмү гынадым ки, нә үчүн ағамы бу гәдәр дүшмән арасында тәнһа бурахдым? Она бир һадисә үз версә, Аллаһа вә Онун Пејғәмбәринә (с) нә ҹаваб верәҹәксән? Аллаһа анд олсун! Онун сөзүндән чыхмыш олсам да ардынҹа ҝедәҹәм ки, ондан бир хәбәр тутум.\nОну ахтарараг бир гујунун башында ҝөрдүм. Әмирәлмөминин (ә) башыны бәдәнинин јарысына гәдәр гујуја салыб, дәрдини она данышырды. Мәним ҝәлдијими һисс едән кими сорушду: “Кимсән?” Дедим: “Мејсәм”. Имам (ә) бујурду: “Сәнә әмр етмәмишдим ки, хәтдән ирәли кечмәјәсән?” Дедим: “Еј мәним мөвлам! Дүшмәнләринин сәнә гаршы тәһлүкәсиндән горхдум. Она ҝөрә дә үрәјим дөзмәди”. Имам (ә) сонра сорушду: “Нә дедијими ешитдинми?” Дедим: “Хејир, еј мәним мөвлам”.\nҺәзрәт мәнә хитаб едәрәк бу шери охуду:\n“Синәмдә елә сирләрим вардыр ки, мәни сыхдыгда әлимлә јери јарырам вә сирләрими ора гојурам. Бәс һәр вахт јер бир шеј битирсә, мәним әкдијим тохумлардандыр”.\nГајнаг: “Биһарул-әнвар”, ҹ. 40, сәһ. 199.


Q=10	C=2	SS=0	LS=8	PS=0	DC=0	LC=0	SD=0	BS=2	G0=27	G1=26	G2=24	DLID=az_RU	BODY=Ҹәфәр Гијаси өн сөз — AQRA Elmin İnkişafına Dətsək İctimai Birliyi\n4 мая, 2013 Азәрбајҹан, Архитектура\nҮзлүк материалынын тәбии өз үмлүлүкләри вә онун мемара һансы имканлары вермәсиндән чох шей асылыдыр. Бу бахымдан Сәлҹуглар дөврү бишмиш кәрпиҹин тикинти вә бәзәк материалы кими мемарлыгда тәнтәнәси дөврү олду. Бөйүк Сәлҹуглар әразисинин чох йериндә олдуғу кими, Азәрбайҹанын да Ҝәнҹәдән Гәзвинәҹән әсас һиссәсиндә кәрпиҹдән йығылан «сәлҹуг үслубу» бәзәк апарыҹы мемарлыг декору иди.\nБөйүк конструктив-техники, игтисади, еләҹә дә декоратив имканлары олан бишмиш кәрпиҹ ХI-ХIII йүзилләрдә Азәрбайанын чох йериндә башлыҹа тикинти материалы олмушдур. Бишмиш кәрпиҹ хош рәнҝинә, ҝөзәл фактурасына, бичим рәнҝарәнҝлийинә, атмосфер тәсирләринә дөзүмүнә ҝөрә бу чағда йахшы үзлүк материалы олараг ишләдилмиш, сәнәткара зәнҝин бәзәк чешидләри йаратмаг имканы вермишди.\nКәрпиҹ декору Азәрбайҹан мемарлығында өзүнүн инкишаф зирвәсинә ХII йүзилдә релйефли шәкилдә чатды. Бу бәзәк техникасы декорда ишләдилән кәрпиҹләрдән бичим рәнҝарәнҝлийини артырыр вә нәтиҹәдә нахыш гурулушларынын олдугҹа мүрәккәбләшмәсинә сәбәб олур, зәнҝин комрозисийа имканлары йарадыр. Бурада сәнәткар тәхәййүлүнә ҝениш мейдан ачылыр. Релйефли кәрпиҹ декору үзлүкдә үчүнҹү өлчү йаратмагла парлаг ҝүнәшли өлкә мемарлығы үчүн зәрури олан дүрлү ишыг-көлҝә еффекти төрәдирди.\nРелйефли бәзәкләрдә кәрпиҹләрарасы сәтһләр батыг олуб, чох вахт ҝәҹ мәһлулу илә долдурулур вә онун үзәриндә битҝисәл нахышлар ҹызылырды. Беләликлә, ири олчүлү кәприҹ нахыш көлҝәли инҹә йерликдә даһа гапаныг вә тәсирли ҝөрүнүрдү.\nКәрпиҹин һазырданма техникасы сыныг хәтли һәндәси нахышлара даһа уйғун иди. Она ҝөрә бүтүн Сәлҹуг мемарлыг бәзәйиндә олдуғу кими Азәрбайҹанын ХI-ХIII әсрләр дөврү мемарлығында да релйефли кәрпиҹ декору илә йалныз дүзхәтли һәндәси нахышлар гурулмушдур. Бу нахыш гурулушларында садәдән мурәккәбә йүксәлән бөйүк тәкамүл мүшаһидә едилир.\nСәлҹуг мемарлығында кәрпиҹ декорун ән мүрәккәб, ән зәнҝин өрнәкләри «ҝириһ» (дүйүн) адланан хүсуси һәндәси орнаментләрлә йарадылмышдыр. Ҝириһ нахышларыны әмәлә ҝәтирән елементләр һәндәси формалардан (чохбуҹаглылар, йахуд улдузлардан, йа да онларын һиссәләриндән) ибарәтдир. Ҹидди рийази гануна табе олан бу нахышлар бүтүнлүклә хәтләрин бир-бири илә бағлы аһәнҝдар бирләшмәсиндән йараныр. Ҝириһ гурулушлары ХI-ХIII йүзилләрин Азәрбайҹан мемарлыг бәзәйиндә апарыҹы йер тутмушдур.\nАзәрбайҹан мемарлығында һәләлик әлдә олан материаллара әсасән «ҝириһ» нахышларын дәгиг еволйусийасыны, хүсусилә онун илкин мәрһәләсини изләмәк чәтиндир. IХ-Х әсрләрин мемарлыг абидәләри галмадығындан бу нахышларын Азәрбайҹан мемарлығында ибтидаи өрнәкләри әлимиздә йохдур. Буна ҝөрә дә Азәрбайҹанын мемарлыг бәзәйиндә кәрпиҹ ҝириһ нахышлары бирдән-бирә ХI йүзилдә Савә минарәси вә Хәррәган түрбәләриндә биткин гурулушда дайаныр. Хәррәган түрбәләринин үзләриндә һәм садә, һәм дә мүрәккәб гурулушлу кәрпиҹ ҝириһләр вардыр.\nҜириһ нахышларынын мемарлыг декорунда апарыҹы олмасы вә мемарлыг образына ҝүҹлү тәсири бахымындан Јусиф Күсейир оғлу түрбәси Азәрбайҹан мемарлығында йени мәрһәләдир. Сәккизүзлү ҝөвдәси олан бу инҹә нисбәтли абидәнин үз тағчаларынын дүзбуҹаглы сәтһләри мүрәккәб гурулушлу, ири елементли кәрпиҹ ҝириһ нахышлары илә өртүлмүшдүр.\nМемар Әҹәми Нахчывани өз шаһ әсәриндә – Мөминә хатун түрбәсинин мемарлыг декорунда Јусиф Күсейир оғлу түрбәсиндә гойдуғу консепсийаны инкишаф етдирәрәк кәрпиҹ ҝириһ йарадыҹылығыны там зирвәйә галдырмыш, санки ону йекунлашдырмышдыр. Бу абидәдә түрбәнин нәһәнҝ өзүлү-ҝөвдәси башдан-баша кәрпиҹ нахыш үзлүйүнә тутулмушдур. Онун үзәриндәки тағчаларын ич сәтһиндә ән мүрәккәб гурулушлу вә сых елементли ҝириһ композисийалары ишләдилмишдир. Тағчаларын тимпанларындакы ҝириһләр нисбәтән садә вә айдын гурулушлудур. Түрбәнин кәрпиҹ бәзәйиндә дүрлү вә бәнзәрсиз чешидли лентвари һәндәси нахыш өрнәкләри дә вардыр.\nМемар Әҹәми йарадыҹылығы кечән әсрин орталарында ҝениш тәдгигат обйекти олмуш, тарихи вә нәзәри бахымдан арашдырылмышдыр. Бу даһи мемарын әсәрләринин мемарлыг бәзәйинә, өзәлликлә дүзхәтли һәндәси нахышлары һаггында да мүхтәлиф мүхтәлиф аз – йа чох дәрәҹәдә өз мүнасибәтләрини билдирмишләр. Анҹаг бу нахышлары айрыҹа вә өнәмли бир мөвзу обйектинә илк дәфә Гадир Әлийев чевирмишдир.\nГадир Әлийевин тәдгигат мөвзусу Аҝәрбайҹан мемарлығы үчүн йени олуб нәзәри характер дашыйыр вә Азәрбайҹан орта әср мемарлығынын корифейләриндән бири олан, әсәрләри даһа чох тарихи аспектдә арашдырылмыш Әҹәми Нахчыванинин йарадыҹылыг консепсийасынын тәмәл проблемләринин ачылмасына һәср едилмишдир. Бу сәбәбдән арашдырылан мөвзу актуал олдуғу гәдәр дә мүрәккәб вә чәтиндир.\nЈахын вә Орта Шәрг мемарлыг орнаментләринин арашдырылмасы вә характеристикасына, о сырадан дүзхәтли һәндәси нахышларын гурулма принсипләринә кечән әсрин отузунҹу илләриндән башлайараг дүнйанын мүхтәлиф өлкәләринин алимләри чохлу әсәрләр һәср етмишдир. Гадир Әлийев бу бөйүк тәҹрүбәйә архаланараг илк дәфә Нахчыванын надир абидәләринин һармонийа вә мүтәнасиблик проблеминин ачылмасыны гаршысына мәгсәд гоймуш вә буна мүәййән гәдәр наил олмушдур. Мүәллиф Әҹәминин йашадығы дөврәҹән мемарлыгда һармонийа вә бүтөвлүк мәсәләләринин тәһлилини вермиш, тәбиәтдә формайаранма вә «гызыл бөлҝү» мүтәнасиблик ганунунун маһиййәтини ачыгламыш, Мүсәлман Шәргинин һармонийа идейа тәлиминин формалашма просеси вә бу тәлимин ҝөркәмли нүмайәндәләрини бәллиләшдирмишдир. Китабда һәндәси мүтәнасиблик принсипләринин изаһына ҝениш йер верилмиш, өн Асийанын орта әср мемарлығынын, о сырадан Әҹәми Нахчыванинин йарадыҹылығынын әсасында йатан һәндәси мүтәнасиблик консепсийасыны ачыгламышдыр.\nАзәрбайҹан Сәлҹуг дөврү мемарлыг бәзәйиндә һәлледиҹи йер тутан вә бәдии мәдәниййәтимизин парлаг һадисәси сайылан һәндәси орнаментләрин гурулмасы мәсәләси үзәриндә ишләркән Гадир Әлийев тәдгигата чохлу материаллар ҹәлб етмәклә йанашы йени, санбаллы нәтиҹәләр дә әлдә етмишдир. Мәсәлән о, онбир вә онүч буҹаглы фигурларын комбинасийасындан йаранан һәндәси орнаментин гурулмасы йолуну ача билмишдир.\nӘҹәминин йаратдығы мемарлыг-мәкан гурулушлары илә ҹанлы варлыгларын гурулушлары арасында структур ейнилийи олмасыны графики йолла ачыглайан мүәллиф даһи мемарын йарадыҹылығынын елми-фәлсәфи маһиййәтини вә йашарлылыг сәбәбини изаһ едир, онун һикмәтини дүзҝүн олараг елм илә сәнәтин, дәрин енсиклопедик биликлә инҹә дуйғунун бирлийиндә ҝөрүр.\nУзун заман бизим сәнәт арашдырмаларында йасаг едилән, дөврүн һаким идеолоҝийасынын – Ислам дининин бәдии йарадыҹылыға, о сырадан мемарлыға да йөнәлдиҹи тәсир ҝөстәрмәси факты да Гадир Әлийевин китабында өз ҝерчәк һәллини тапмышдыр.\nБүтүн арашдырмаларда олдуғу кими Гадир Әли оғлу Әлийевин китабанда да бир сыра мүбаһисәли, елми дәгигләшмәйә еһтийаҹы олан фикирләрин олмасы тәбиидир. Бүтөвлүкдә орта әср мемарлығымызын мемарлыг формаларынын вә һәндәси орнамент нөвләринин арашдырылмасына һәср олунмуш китаб шәксиз мараг доғурур.\nАМЕА-нын мүхбир үзвү\nйарадыҹылығында аһәнҝдарлыг” китабындан.\nБакы, “Шәрг-Гәрб”, 2007, сәһ.5\nБахыш сайы: 601


Q=16	C=8	SS=8	LS=8	PS=8	DC=0	LC=0	SD=0	BS=0	G0=9	G1=6	G2=5	DLID=az_RU	BODY=Мүгәддәс Јазыларда ејниҹинсли инсанларын никаһы барәдә нәсә дејилирми? | Мүгәддәс Јазылара аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гвинеа-Биссау креолу Данимарка Индонезија Исвеч Кирибати Литва Македонија Малта Мјанма Нидерланд Норвеч Самоа Уелс Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара ассам африкаанс бамана бислама болгар га гырғыз дхолуо еве ермәни естон ефик зулу ибо иврит илок инҝилис исланд исоко испан италјан кикамба киконго кинјаруанда кирунди кореја коса латыш лингала луганда малагаси малајалам маҹар нзема осетин папјаменто (Аруба) папјаменто (Күрасао) полјак португал румын рус санго себуан сепеди серб серб (латын) сесуто (Лесото) сетсвана сингал словак словен суаһили тагалог таи тамил татар тви телугу тетум (Дили) тив тсонга тумбука түрк түркмән умбунду фарс фин франсыз хорват чех чибемба читонга чичева шона јапон јоруба јунан ҝүрҹү Һаити креолу һауса һилигајнон һинд әрәб\nЈараданымыз никаһла бағлы гајда-ганунлары инсан һөкумәтләриндән хејли габаг тәсис етмишди. Мүгәддәс Китабын илк сәһифәләриндә дејилир: « Киши өз ата-анасыны тәрк едиб, гадынына говушаҹаг вә онлар бир бәдән олаҹаг » (Төврат, Јарадылыш 2:24). Бир лүғәтә әсасән, бурада « гадын » кими тәрҹүмә едилән ибрани сөзүнүн алтында «гадын ҹинсиндән олан инсан» нәзәрдә тутулур («Vine’s Expository Dictionary of Biblical Words»). Иса пејғәмбәр дә тәсдиг етмишди ки, никаһа дахил оланлар һөкмән « киши вә гадын » олмалыдыр (Инҹил, Матта 19:4).\nДемәли, Аллаһын нијјәтинә әсасән, никаһ киши илә гадын арасында бағланан даими иттифагдыр. Онлар бир-бирини тамамлајаҹаг шәкилдә јарадылыб. Бунун сајәсиндә киши илә гадын бир-бирләринин емосионал вә ҹинси тәләбатларыны тәмин едә вә дүнјаја ушаг ҝәтирә биләрләр.\nҺомосексуал арзуларда пис олан нәдир? Мән нә едим?


Q=7	C=4	SS=2	LS=0	PS=2	DC=2	LC=0	SD=0	BS=2	G0=30	G1=14	G2=6	DLID=az_RU	BODY=Кәфәрнаһумдакы мөҹүзәләр | Иса пејғәмбәрин һәјаты\nМӘТТА 8:14—17 МАРК 1:21—34 ЛУКА 4:31—41\nИСА ПЕЈҒӘМБӘР ҸИНЛӘРИ ГОВУР\nБУТРУСУН ГАЈЫНАНАСЫ САҒАЛЫР\nИса Мәсиһ Бутрусу, Андреасы, Јагубу вә Јәһјаны адам «овламаға» дәвәт едиб. Бу ҝүн шәнбә ҝүнү олдуғу үчүн онлар бирликдә Кәфәрнаһумдакы синагога ҝедирләр вә Иса орада тәлим верир. Ҹамаат бу дәфә дә онун мүәллимлик габилијјәтинә һејран галыр, чүнки Иса онларын мирзәләри кими јох, ихтијар саһиби кими данышыр.\nҺәмин вахт синагогда ҹинә тутулмуш бир адам олур. Бирдән о гышгырыр: «Еј нәсрани Иса! Биздән нә истәјирсән? Бизи мәһв етмәјә ҝәлмисән? Сәнин ким олдуғуну јахшы билирәм, сән Аллаһын Мүгәддәсисән». Лакин Иса пејғәмбәр ҹинә зәһмлә: «Сәсини кәс, ондан чых», — дејир (Марк 1:24, 25).\nБу ан ҹин о адамы гыҹ едиб јерә сәрир вә бағырыб хәтәр јетирмәдән ондан чыхыр (Лука 4:35). Һамы һејрәтдән донуб галыр. Сонра бир-бириндән: «Бу нәдир белә?» — сорушурлар. «Бу адам һәтта мурдар руһлара һөкм едир, онлар да итаәт едирләр!» (Марк 1:27). Шүбһәсиз, бу хәбәр бүтүн Ҹәлиләјә јајылыр.\nСинагогдан чыхандан сонра Иса шаҝирдләрлә бирҝә Шимон Бутрусун евинә ҝедир. Бу вахт Бутрусун гајынанасы гыздырмадан јаныр. Исадан хаһиш едирләр ки, гадына јардым ҝөстәрсин. Иса ону әлиндән тутуб галдырыр. Гадын о саат сағалыр, дуруб онлара гуллуг етмәјә башлајыр вә еһтимал ки, онлар үчүн јемәк биширир.\nАхшам дүшәндә бүтүн әразиләрдән адамлар ҝәлир вә өз хәстәләрини Бутрусун евинә ҝәтирирләр. Тезликлә демәк олар ки, бүтүн шәһәр әһли гапынын ағзында топлашыр. Һамы шәфа тапмаг истәјир. Нәтиҹәдә һамынын нә гәдәр хәстәси вар идисә, һамысыны онун јанына ҝәтирир вә Иса әлләрини һәр биринин үзәринә гојараг онлары сағалдыр (Лука 4:40). Пејғәмбәрлик едилдији кими, Иса Мәсиһ онларда нә хәстәлик варса, һамысына шәфа верир (Әшија 53:4). Һәтта ҹинә тутулмуш адамлары азад едир. Онун говдуғу ҹинләр адамлардан чыханда гышгырыб: «Сән Аллаһын Оғлусан!» — дејирләр (Лука 4:41). Амма Иса онлара һөкм едәрәк данышмағы гәти гадаған едир. Чүнки ҹинләр онун Мәсиһ олдуғуну билирләр. Амма Иса истәмир ки, ҹамаат онларын Аллаһа гуллуг етдијини дүшүнсүн.\nИНСАНЫН ИЧИНӘ ҜИРӘН ҸИН\nҸин вә ја ҹинләр киминсә ичинә ҝирәндә һәмин адама чохлу әзаблар верә билирләр (Мәтта 17:14—18). Лакин ҹин чыханда адамын бәдәни вә дүшүнҹәләри әввәлки нормал вәзијјәтинә гајыдыр. Иса пејғәмбәр Аллаһын мүгәддәс руһу васитәсилә дәфәләрлә ҹинләри говмаға гадир олдуғуну ҝөстәрмишди (Лука 8:39; 11:20).\nШәнбә ҝүнү Кәфәрнаһумдакы синагогда нә баш верир?\nИса пејғәмбәр синагогдан чыхыб һара ҝедир вә орада нә едир?\nШәһәр әһли Иса пејғәмбәрин етдикләринә неҹә мүнасибәт ҝөстәрир?\nИблис инсанлара неҹә тәсир ҝөстәрир? Онун тәләләринә дүшмәмәк үчүн нә едә биләрсиниз?